Stratfor: Sukob Brisela i Prištine neminovan | Hronika\nPočetna strana > Hronika > Stratfor: Sukob Brisela i Prištine neminovan\nStratfor: Sukob Brisela i Prištine neminovan\nsubota, 06. decembar 2008.\nPozadina negodovanja Prištine zbog razmeštanja Euleksa na Kosovu nije činjenica da je Evropska unija uvažila uslove Beograda za dolazak misije već namera Brisela da se obračuna sa „kosovskom podzemnom ekonomijom zasnovanoj na krijumčarenju”, ocenjuje se u analizi američke agencije Stratfor (Strategic Forecasting Inc). Ova privatna teksaska agencija, koja se od 1996. godine bavi prikupljanjem obaveštajnih podataka iz javnih izvora, navodi u najnovijem izveštaju o Kosovu da je „pripremljena scena za ozbiljan sukob Brisela i Prištine, što je već nagovešteno protestima protiv Euleksa i bombaškim napadom 14. novembra na sedište EU na Kosovu”.\nIronično je da Priština više nije u sukobu sa Beogradom, već sa Briselom, navodi Stratfor, ocenjujući da su se interesi Kosova i EU razišli. „Priština želi suverenitet nad celom svojom teritorijom, uključujući i oblasti sa srpskom većinom, dok Brisel želi da počne da vrši pritisak na neobuzdane operacije krijumčarenja narkotika i ljudi u novoj državi”. Po oceni Stratfora, mlade devojke iz Moldavije i Ukrajine redovno se transportuju preko Balkana i Kosova, ali glavni izvor prihoda Kosova je transport heroina koji iz Avganistana i centralne Azije ulazi na Balkan preko Turske, dok se sa Kosova distribuira dalje u Evropu. „Evropske vlasti, koje su se decenijama bavile kosovskom mafijom, sasvim su svesne strateškog značaja Kosova za krijumčarske operacije. Članice EU već su pojačale obaveštajne operacije protiv krijumčarenja unutar Kosova i njegovih mogućih veza s kosovskom vladom”, jer su „mnogi iz sadašnjeg kosovskog liderstva direktno povezani s operacijama trgovine drogom”, piše u izveštaju. Stratfor navodi i da „većina aktuelnih kosovskih lidera, uključujući premijera Hašima Tačija, ima prošlost u Oslobodilačkoj vojsci Kosova koja je uglavnom bila finansirana krijumčarenjem narkoticima”. „Kosovo zato danas vidi NATO kao dovoljnu sigurnosnu garanciju od ponovne srpske agresije, a Priština smatra misiju EU nepotrebnom za održanje suvereniteta. Iz perspektive narkotrgovine i njenih pomagača, Euleks sasvim sigurno nije dobrodošao”, ocenjuje se u analizi.\nKako je za „Politiku” izjavio profesor Radoslav Gaćinović, sa Instituta za političke studije, stručnjak za nacionalnu bezbednost i borbu protiv terorizma, teritorija Kosova trenutno je „najzapušteniji prostor na tlu Evrope”.\n– Otvorene granice prema Makedoniji i Albaniji ostavljaju mafiji odrešene ruke za krijumčarenje narkotika, trgovinu ljudima i oružjem. Unmik nije mogao ozbiljno da se uhvati u koštac sa ovim problemima, ali sa Euleksom će biti drugačije. Bilo je samo pitanje vremena kada će EU shvatiti ozbiljnost organizovanog kriminala na Kosovu upravo zbog činjenice da krijumčarena roba završava na evropskom tržištu – rekao je Gaćinović.\nOn je kazao da o rasprostranjenosti mreže kosovskog organizovanog kriminala u Evropi najbolje govori broj kriminalca sa Kosova koji je na Interpolovim poternicama. Poseban problem za EU, tvrdi Gaćinović, predstavlja činjenica da se na Kosovu nalaze kampovi u kojima poslednju fazu obuke prolaze teroristi koji se kasnije šalju u evropske države, gde čekaju svoje zadatke.\n– Velika je nepoznanica kako će Euleks proći na Kosovu, jer je evidentno da će Albanci oštro reagovati ukoliko se EU zaista upusti u borbu protiv organizovanog kriminala na ovoj teritoriji – zaključio je Gaćinović.


Marković traži saradnju Albanaca na jugu Srbije\nBEOGRAD, 7. oktobar 2008.god. - Predsednik Koordinacionog tela za jug Srbije Milan Marković izjavio je danas da će problem sa priznavanjem diploma Prištinskog univerziteta biti mnogo brže rešen ako se Albanci iz tog regiona uključe u rad tog tela.\n"Greška je to što se desilo sa diplomama i mi ćemo to rešiti. To će se desiti mnogo brže, ako se Albanci uključe u naš Koordinacioni tim", kazao je Marković na Radiju B92 i naglasio da se ne može voditi politika uslovljavanja.\nNaglašavajući da su njegovi prethodnici Rasim Ljajić i Nebojša Čović radili u "težim uslovima", on je kazao da su sada poboljšanja u obrazovanju i privredi prioriteti.\n"Dogovorićemo se sa (poslanikom Rizom) Halimijem i predsednicima opština Preševo, Medveđa i Bujanovac o diplomama", kazao je Marković, ali je ponovo istakao da "neće biti priznate diplome sa pečatom Kosova", jer se time dovodi u pitanje suverenitet i integritet Srbije.\nNavodeći da je tokom njegove jučerašnje posete opštinama na jugu Srbije razgovarano i o dugoročnom prevazilaženju krize, Marković je najavio otvaranje odeljenja visokoškolske ustanove iz Beograda u Medveđi i odeljenja Niškog univerziteta u Preševu i Bujanovcu.


Laguna - Bukmarker - „Zanimljivi bukvar“ Bojana Ljubenovića u prodaji od 13. decembra - Knjige o kojima se priča\nKucnuo je čas da naša deca nauče da pišu i čitaju sa osmehom na licu! Budući školarci, ali i oni koji su već napravili prve školske korake, pisanje i čitanje ćirilice uz „Zanimljivi bukvar“ Bojana Ljubenovića savladaće lako i uz zabavu. U tome će im pomoći šaljive pesmice i aforizmi autora, ali i simpatične ilustracije Toše Borkovića.\nKnjiga se sastoji iz dva dela – bukvara koji će mališanima na jednostavan i zanimljiv način pomoći da nauče štampana i pisana slova ćirilice, i jedinstvene istorijske čitanke koja donosi osnovne pojmove o Srbiji i njenim velikim i značajnim ljudima.\n„Ovaj bukvar mališane će upoznati sa našim najpoznatijim piscima i naučnicima, zanimljivim pojmovima, gradovima i istorijskim ličnostima sa kojima Srbija može da se podiči. ’Zanimljivi bukvar‘ je knjiga uz koju se raste i odrasta i koja se ljubomorno čuva kroz sva životna doba“, rekao je Bojan Ljubenović.\n„Zanimljivi bukvar“ je takođe idealan poklon za sve one mališane koji žive u inostranstvu i ne poznaju ćirilično pismo. Uz nova slova naučiće i mnogo o zemlji iz koje su potekli, ali će se i nasmejati zabavnim aforizmima poput ovog koji ide uz slovo B: „Baka nam sprema najlepša jela. Ona je naš telohranitelj.“\n„Zanimljivi bukvar“ Bojana Ljubenovića možete pronaći od petka 13. decembra u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs


Pokrajinska vlada: 183 miliona dinara za zapošljavanje | Autonomija\nPokrajinska vlada: 183 miliona dinara za zapošljavanje\nUsvojen i Izveštaj o stanju prirode u Vojvodini za period od 2010. do 2014. godine\nPokrajinska vlada usvojila je danas Akcioni plan zapošljavanja za 2016. godinu, za koji je u pokrajinskom budžetu obezbeđeno 183 miliona dinara, saopšteno je danas iz Biroa za informisanje.\nKako se objašnjava, Akcionim planom je predviđen nastavak programa i mera koji se sprovode već više godina unazad i čija realizacija omogućava održivo povećanje zaposlenosti na teritoriji Vojvodine.\nU saopštenju se ističe da će u ovoj godini biti subvencionisano samozapošljavanje nezaposlenih lica u iznosu od 160 hiljada dinara za otvaranje radnji i preduzeća.\nKako se navodi, obezbeđene su i subvencije poslodavcima za zapošljavanje nezaposlenih lica u iznosu od 140 hiljada dinara, kao i sredstva za finansiranje programa stručne prakse visokoobrazovanih mladih nezaposlenih ljudi u Vojvodini, kao i za program javnih radova.\nČlanovi Pokrajinske vlade prihvatili su i Izveštaj o stanju prirode u Vojvodini za period od 2010. do 2014, koji je sačinio Pokrajinski zavod za zaštitu prirode.\nKako je navedeno, u pokrajini je, u izveštajnom periodu, povećana površina pod zaštitom za 15,7 hiljada hektara. Za 20 odsto je povećan broj zaštićenih područja, kojih trenutno ima 134. Najveći iskorak u Vojvodini, dodaje se, u odnosu na ostale delove Srbije, jeste uspostavljanje ekološke mreže, u skladu sa evropskim standardima u ovoj oblasti.


Američki univerziteti u doba pandemije: Drastična promena dolazi, neki će propasti\n► Američki univerziteti u doba pandemije: Drastična promena dolazi, neki će\n27.06.2020 Beograd/ Njujork\nVreme je da se "okonča sporazumna halucinacija rukovodstava univerziteta, roditelja i studenata da će najesen biti nastavljeni časovi u amfiteatrima" uprkos pandemiji koronavirusa, piše u svom blogu njujorški profesor marketinga i autor popularnih knjiga Skot Galovej.\nHrabre izjave američkih rektora su "simptom drugačijeg virusa koji muči i američko rukovodstvo i biznis: izuzetnosti je prerasla u aroganciju, a idolopoklonstvo novca zamenilo odgovornost prema zajednici".\nLetošnje poruke univerziteta koje se šalju širom SAD i sveta uprošćeno kažu: "Roditelji, uplatite školarinu. Kod nas nema ničeg lošeg, sve je dobro".\n"Kombinacija samoveličanja i elitizma uverila je američke univerzitete da su njihove usluge vredne prezaduživanja čitave generacije mladih (kreditima za studiranje), a sada prete da postanu i sredstvo širenja zaraze", piše Galovej.\nAmerička verzija priče o kovid-19, piše u blogu, glasi: "Virus odlazi letos, vraća se najesen (s vrhuncem verovatno nižim od dosadašnjeg) kada počinje primena 'nedavno otkrivene vakcine', a u pun život se vraćamo pre kraja ove godine".\nAli, piše zatim, "izgleda da kovid-19 nije dobio memorandum s predlogom tih rokova i da je ravnodušan prema našem optimizmu".\nIako univerziteti imaju plemenitiju misiju od bioskopa, profesionalnog sporta, restorana, virus pođednako uspeva i na predavanju o Aristotelu, kao i u baru ili na košarkaškom terenu. Zato optimizam rukovodstava univerziteta "nije njihova supermoć, nego slabost", piše u tekstu.\nSvaki univerzitet u SAD se hvali da ima studente iz svih 50 saveznih država i 20, 30, 40 ili više zemalja sveta.\n"To znači da će svaki veliki univerzitet najesen dočekati hiljade ljudi iz regiona koji imaju neke od najvećih stopa zaraze u svetu.., a posle 12 nedelja jesenjeg semestra koje će provesti zajedno, ti studenti će se vratiti u svih 50 američkih država, a strani na sva četiri kraja sveta. Da li mi uopšte iočemu razmišljamo", pita Galovej.\nProtokoli koje zbog pandemije predlažu univerziteti, obuhvataju testiranje, razdvajanje, nastavu u smenama, redovnu dezinfekciju učionica, "rekonfiguraciju smeštaja u kampusu", čak i karantine.\nMeđutim, takvih smernica nema čim studenti izađu iz kampusa što rade svakodnevno, a mnogi i iz noći u noć, te je naivno verovati da će tada, ako su pijani ili drogirani, nositi maske i održavati dva metra rastojanja od svih drugih.\nStariji tinejdžeri - studenti prvih godina su starosna grupa koja kroz KOVID-19 najverovatnije prolazi bez simptoma, a "ionako sebe smatraju besmrtnim i prkose svim savetima, te i sanitarnim". Zato su, "i u fizičkom, i u psihološkom smislu, ti mladi najskloniji da postanu izvor širenja zaraze", smatra njihov profesor.\nPustiti te studente da se okupljaju i uče u prostorijama univerziteta kakve su sada, zatvorene i klimatizirane, "igra je nalik uvodnoj sceni horor-filma", nastavlja on.\nUz to postoji neizvesnost s proglašavanjem karantina ili samoizolacije, kakvu je ove nedelje, na čitava dva meseca Njujork uveo za putnike s Floride, te, pošto će toga još biti, nužno i studenti i profesori moraće da propuste deo nastave.\nDvadeset i dva miliona studenata godišnje se upisuje na univerzitete u SAD, gde su u kontaktu sa stotinama hiljada profesora i drugog osoblja. Od jeseni se, zbog pandemije, izlažu nerešivoj jednačini koju čine kombinacija posledica putovanja, izlaganja izvorima zaraze, klimatizacije, neposredne blizine i niza drugih faktora.\nNa drugoj strani, na univerzitetima, su stari ljudi - nastavnici. Prosečna starost profesora je 55 godina. Šta će se desiti kada nastavnici jer su stari i najrizičnija grupa ugroženih korona virusom, počnu da se razboljevaju i umiru? - pita Galovej.\nVerovatno je da će se od jeseni događati na nekoliko, ako ne i na desetinama američkih univerziteta, smatra on, i navodi da samo kalifornijski Univerzitet Stanford među nastavnicima ima 22 dobitnika Nobelove nagrade, pet dobitnika Pulicerove nagrade i desetine drugih laureata, svih u poodmaklim godinama. "To su ljudi koje moramo zaštititi" - ukazuje profesor.\nGalovej veruje da će u narednih šest nedelja, pošto su od budućih studenata i njihovih roditelja primili akontacije školarine, univerziteti početi da najavljuje da najesen prelaze na nastavu preko interneta što je samo po sebi džinovski, još neprocenjen poduhvat.\nPored velikog tehnološkog tereta koji predstoji, takva nastava na daljinu poništiće dobit od ličnog kontakta i saradnje studenata i nastavnika, na kojem se zasniva sistem studiranja u SAD.\nUskoro će se univerziteti neminovno suočiti s finansijskom krizom jer će roditelji i studenti preispitati vrednost takvog novog studiranja, a ona je "užasno loša", smatra njujorški profesor.\nPored toga, "'krave-muzare' - studenti iz inostranstva, mogu odlučiti da ksenofobija u SAD, kovid-19 i komplikovano dobijanje viza uz mnoga ograničenja, ne vrede 79.000 dolara koliko košta jedna godina studiranja na Univerzitetu Njujorka", navodi tamošnji profesor Galovej.\nIako je odavno jasno da se studiranje previše naplaćuje, sada je zbog pandemije došlo vreme polaganja računa za to, te će američko visoko školstvo, "poput mnogih industrija, biti primorano da donosi teške odluke - većina univerziteta će preživeti, ali mnogi neće", piše u članku.\n"Taj račun koji stiže kasno, odraz je toga koliko su univerziteti postali opijeni svojom ekskluzivnošću i luksuzom, zaboravljajući da smo mi, profesori, javni službenici, a ne luksuzni brendovi", piše Galovej.\nAmerički "univerziteti koji godišnje usisavaju od studenata 1.500 milijardi dolara kredita, a ne mogu izdržati jedan semestar sa smanjenim budžetom, ne zaslužuju da prežive", smatra profesor.\nUniverziteti koji to prežive, silom prilika moraju se reformisati koristeći svoj ogroman ljudski i finansijski kapital, osloniti se na iskustvo interneta i polovinu nastave, koja je najprikladnija za učenje na daljinu, održavati na mreži.\nTakva reforma u SAD može i da "razbije nastajući elitistički sistem kasti, koji se hrani visokim obrazovanjem".\nReformišući se korišenjem tehnologije, ojačaće i manje bogati državni univerziteti koji školuju dve trećine ukupnog broja studenata u SAD.\nGalovej piše da "mi, nastavnici i osoblje, postajemo na neki način roditelji, hranitelji 22 miliona studenata koji se vraćaju u kampus svakog septembra", te kao takvi sada prvenstveno "moramo osigurati da zdravi 19-godišnjaci ne prenesu virus na ranjiviju populaciju".\n"Svi smo iscrpljeni ovom krizom i potreba za povratkom u normalu je velika, ali moramo zauzdati optimizam i ponovo prigrliti našu drugu supermoć: empatiju" i, kao "američki univerziteti koji su preživeli i uspevali vekovima, moramo igrati ključnu ulogu u suzbijanju, a ne omogućavanju najveće zdravstvene krize naše ere", zaključuje profesor Galovej.


Delegacija DG ECFIN posjetila CBBIH\nCentralnu banku Bosne i Hercegovine (CBBiH), 6. marta 2017. godine, posjetila je delegacija Generalne direkcije za ekonomska i finansijska pitanja Evropske komisije (DG ECFIN) koju je predvodila direktorica gđa Elena Flores.\nPosjeta delegacije, sa kojom je razgovarao guverner CBBiH dr. Senad Softić sa saradnicima, u kontekstu je ocjene programa ekonomskih reformi BiH za period 2017 – 2019. godina, te pripreme prijedloga smjernica u oblasti politika koje će u finalnoj verziji biti usvojene 23. maja 2017. godine, na sastanku zemalja članica Evropske unije (EU) i zemalja Zapadnog Balkana. Gđa Flores koristi svoj boravak u BiH i kako bi se informisala o generalnim ekonomskim pitanjima.\nCBBiH će, prema guvernerovim riječima, nastaviti s redovnim aktivnostima propisanim Zakonom o CBBiH. Pored redovnih aktivnosti, u ovoj godini planirani su modernizacija i dogradnja žirokliring sistema, Jedinstvenog registra transakcijskih računa i Centralnog registra kredita, što pojačava transparentnost u finansijskom i platnom sistemu, ažurnost podataka, sprječavanje zloupotreba i sprječavanje pranja novca. Ove aktivnosti su u skladu sa standardima i najboljom praksom u zemljama regije i EU, a od višestruke su koristi za sve aktere u finansijskom i ekonomskom sistemu BiH, istakao je guverner Softić.\nDelegacija Generalne direkcije za ekonomska i finansijska pitanja Evropske komisije interesovala se i za ekonomski rast u BiH, potom za režim valutnog odbora, pitanja iz oblasti bankarskog sektora, te za prilive stranih direktnih investicija – da li je pad u 2016. godini razlog za zabrinutost i koji su razlozi doveli do ovog pada. Jedna od tema današnjeg razgovora bila je i statistika koja se odnosi na podatke o inflaciji i na podatke o vladinim finansijama.


" /> 13. DEČIJI FILMSKI FESTIVAL KIDS FEST: POD FILMSKIM KIŠOBRANOM | MCF: Distributerska kuća: Filmovi, Bioskop, Festivali, Kids Fest, Festival Autorskog Filma, 3D Filmovi\nJesen stiže, a sa njom i 13. KIDS FEST, koji vas poziva da se ušuškate pod filmskim kišobranom i uživate u najpopularnijem festivalu zabave za decu, od 1. do 7. novembra!\nNajmlađi ljubitelji sedme umetnosti širom Srbije biće u prilici da prisustvuju filmskim premijerama animiranih, igranih i dokumentarnih filmova iz Švajcarske, Amerike, Francuske, Belgije, Češke, Holandije, itd. Veći deo ovih ostvarenja prikazan je na poznatim svetskim festivalima kinematografije za decu, a za potrebe programa KIDS FEST-a biće sinhronizovani na srpski jezik. Pored glavnog programa, najmlađe posetioce očekuju i zanimljive radionice, igrice i pokloni u bioskopima, a tinejdžeri će, i ove godine, uživati u specijalnom TEEN programu.\n13. Dečiji filmski festival KIDS FEST održaće se u Beogradu, Novom Sadu, Kragujevcu, Nišu, i u preko 30 gradova širom Srbije.\nOve godine, centralna lokacija Dečijeg filmskog festivala u Beogradu biće Dečiji kulturni centar (DKC), dok će mališani moći da uživaju u najboljim ostvarenjima i u bioskopima „Cineplexx UŠĆE Shopping Center“, „Cineplexx Delta City“, „Cineplexx BIG Beograd“, „Roda Cineplex“, „Fontana“, „Dvorana kulturnog centra’’ i „Cine Grand Capitol park Rakovica“. U Novom Sadu, Pančevu, i Zrenjaninu će to moći da učine u bioskopima „CineStar Cinemas“, s tim što će novosađani imati na raspolaganju i bioskop „Arena Cineplex“. KIDS FEST u Kragujevcu se održava u bioskopu „Cineplexx Kragujevac Plaza“, dok će u Nišu centar dešavanja festivala biti bioskopi „Vilin grad“ i “Cineplexx Niš”.\nCene karata za bioskopske projekcije na KIDS FEST-u su ostale iste kao i prethodnih godina, pa će i ove godine biti veoma pristupačne, posebno za grupne posete. Festival podržavaju Ministarstvo kulture i informisanja i Grad Beograd.\nViše informacija o samom festivalu možete pronaći na zvaničnom sajtu Dečijeg filmskog festivala KIDS FEST, i to na adresi www.kids-fest.com.


U napadu bombaša samoubice deset osoba poginulo u predgradju Kabula\nDevet civila Avganistanaca, medju kojima i četvoro dece i jedan italijanski vojnik ubijeno je jutros u napadu bombaša samoubice u predgradju Kabula, saopštila je italijanska vojska. Napad je bio usmeren na italijanske vonike koji su radili na izgradnji mosta u oblasti Pagman, blizu Kabula.\nčetiri italijanska vojnika su ranjena u napadu i jedan je podlegao povredama na putu za bolnicu, saopštila je italijanska vojska. Civili su se bili okupli oko mesta da posmatraju radove, saopštio je jedan policijski zvaničnik.\nAvganistanska vlada "oštro osudjuje ovaj brutalni napad koji je protiv čovečanstva, Islama i stabilnosti Avganistana", navodi se u saopštenju avganistanskog ministarstva unutrašnjih poslova.\nTalibanski islamisti su ubili najmanje 200 civila u više od 140 samoubilačkih napada ove godine u okviru kampanje rušenja pro-zapadne avganistanske vlade i napora da izbace više od 50.000 stranih trupa stacioniranih u zemlji.


Komisija predstavila mapu puta za jačanje zone evra - Progovori o pregovorima\nKomisija predstavila mapu puta za jačanje zone evra\nEvropska komisija predstavila je 6. decembra "mapu puta" za produbljivanje evropske Ekonomske i monetarne unije (EMU) sa konkretnim koracima koji treba da budu napravljeni u narednih 18 meseci. U sklopu paketa su i inicijative, uključujući za osnivanje Evropskog monetarnog fonda (EMF) i izbor evropskog ministra ekonomije i finansija. Cilj Komisije je da unapredi jedinstvo, efikasnost i demokratsku odgovornost zone evra.\n"Posle godina krize, sada je vreme da uzmemo budućnost Evrope u svoje ruke. Današnji snažan ekonomski rast nas ohabruje da idemo napred i obezbedimo da EMU bude još jedinstvenija, efikasnija i demokratskija i da radi za sve naše građane. Nema boljeg vremena da se krov popravi nego kada sija Sunce", rekao je predsednik EK Žan-Klod Junker.\nPotpredsednik EK Valdis Dombrovskis istakao je da je jačanje otpornosti ekonomija najbolji način da se spreče krize i da to zahteva strukturne reforme za modernizaciju ekonomije.\nKako navodi Komisija, produbljivanje EMU znači više radnih mesta, rast, investicije, socijalno poštenje i makroekonomsku stabilnost.\nZajednička evropska valuta pruža zaštitu i prilike Evropljanima a snažna i stabilna zona evra ključna je za njene članice i EU u celini, navodi Komisija dodajući da su poslednjih godina sprovedene važne institucionalne reforme za jačanje EMU ali da nisu bile kompletne, što je ispravljeno "mapom puta".\nUz "mapu puta", paket sadrži ključne inicijative o EMF, novim budžetskim instrumentima za stabilnu zonu evra, eventualnu funkciju evropskog ministra finansija.\nKada je reč o osnivanju EMF, taj fond bi bio izgrađen na dobro postavljenoj strukturi Evropskog mehanizma za stabilnost (ESM) koji je poslednjih godina odigrao ključnu ulgu u zaštiti stabilnosti zone evra pomažući članicama da očuvaju ili dobiju pristup tržištima državnih obveznica.\nEvropski monetarni fond bi nastavio posao ESM i pomagao članicama zone evra u uslovima finansijskih potresa. Takođe bi radio sa Fondom za rešavanje problema (SRF) u bankama i bio kreditor koji bi pomogao bržem sređivanju stanja u posrnulim bankama.\nPredviđa se i veća uloga Fonda u programima finansijske pomoći a tokom vremena EMF bi mogao i da razvije nove finansijske instrumete.\nEvropski parlament i Savet Komisija je pozvala da usvoje predlog o EMF do sredine 2019.\nU mišljenju o mogućem uvođenju funkcije evropskog ministra ekonomije i finansija, koji bi mogao da radi kao potpredsednik EK i predsednik Evrogrupe, navodi se da je to moguće u okviru Ugovora EU.\nPostizanje jedinstvenog stava o ulozi ministra ekonomije i finansija do sredine 2019. omogućilo bi da se ta funkcija uvede kada bude formirana naredna Komisija. Evrogrupa bi tada takođe mogla da odluči da tog ministra postavi za svog predsednika u dva uzastopna mandata, kako bi se mandati ministra i predsednika Evrogrupe poklopili.\nU saopštenju EK navodi se i da upravo objavljeni paket nije ni prvi, ni poslednji korak u procesu kompletiranja EMU, što je jedan od prioriteta Junkerove Komisije.


VREO TALAS STIŽE U SRBIJU: U avgustu ćemo imati oko 20 tropskih dana | Ekspres.net\nVREO TALAS STIŽE U SRBIJU: U avgustu ćemo imati oko 20 tropskih dana\n5.08.2019 . Autor:\nU Srbiji će do kraja sedmice biti pretežno sunčano i sve toplije, a u sredu i četvrtak najviša dnevna temperatura dostizaće 37 stepeni Celzijusa zbog čega će na snazi biti narandžasti meteo alarm.\nPrema rečima meteorologa RHMZ-a Slobodana Sovilja u avgustu se u našoj zemlji očekuje više od 15 tropskih dana sa temperaturom iznad 30 stepeni. Sovilj je za Tanjug rekao da će od utorka do nedelje temperature biti u porastu, ali da je u noći između četvrtka i petka moguće prolazno kratkotrajno naoblačenje koje će ponegde usloviti prolazne pljuskove sa grmljavinom.\n”Tako da će u petak i subotu biti malo niža temperatura sa maksimalnim vrednostima između 33 i 34 stepena. U nedelju i početkom sledeće sedmice biće ponovo veoma toplo sa maksimalnom dnevnom temperaturom koja će prelaziti 35 stepeni”, naveo je Sovilj.\n”Procene su da će biti između 15 i 20 takvih dana na teritoriji Srbije uz prosečnu količinu padavina. Međutim, u prvih četiri dana avgusta pala je značajna količina kiše, samo na području Beograda više od 50 litara po kvadratnom metru za 24 sata, tako da u narednih 10 do 15 dana neće biti većih padavina”, kaže Sovilj.\nOn je dodao da se krajem avgusta ponovo mogu očekivati povremena kiša i pljuskovi sa grmljavinom.\nTags avgusttopli talasvremenska prognoza


Tokom proteklog perioda postojale su informacije koje su ukazivale da je ugrožena bezbednost načelnika Policijske uprave Gradiške Bojana Škorića, ekskluzivno saznaje Srpskainfo.\nPodsetimo, u noći između ponedeljka i utorka zapaljena je Škorićeva vikendica na području Cerovljana kod Gradiške, a do sada niko zbog ovog napada nije uhapšen, piše Srpskainfo.\nIzvor Srpskainfo uključen u istragu rekao je da je policija nedavno došla do operativnih saznanja da je ugrožena bezbednost načelnika Škorića.\n– Zadnjih meseci veoma su pojačane aktivnosti policije i došlo se do određenih saznanja da bi mogla biti ugrožena Škorićeva bezbednost, a da iza svega stoji Dušan Lovrenović ili njegova kriminalna grupa – ističe naš sagovornik.\nKako smo ranije pisali, Lovrenović je osumnjičen da je bio na čelu velike kriminalne grupe koja je razbijena akcijom „Storidž 2“. On je tada izbegao hapšenje, ali je nedavno priveden u Hrvatskoj.\nNakon što je ugašen požar, policija i tužilac su obavili uviđaj, a na lice mesta upućen je veliki broj pripadnika raznih policijskih Uprava, kao i pripadnici SAJ i Žandarmerije.\n– Tokom utorka i srede preduzete su intenzivne operativne aktivnosti kako bi se što pre došlo do osoba koje su odgovorne za ovaj napad. Obavljeni su informativni razgovori s velikom brojem osoba koje su bezbednosno interesantne i za koje se zna da su pripadnici određenih kriminalnih grupa sa ovog područja – pojasnio je izvor Srpskainfo.\nOn je istakao da je više osoba podvrgnuto i poligrafskom ispitanju, sve u cilju kako bi se prikupilo što više informacija koje mogu biti bitne za dalji rad na rasvetljavanju ovog krivičnog dela.\nNaš sagovornik ističe da za sada nema informacija da je neko primetio napadače kada su podmetnuli požar.\n– Jedna ili više osoba je neopaženo prišla vikendici, polila je zapaljivom tečnošću i zapalila, te nakon toga pobegla u nepoznatom pravcu – ističe naš sagovornik.\nKako pričaju meštani Cerovljana, u njihovom selu ne postoje policijske kamere koje bi mogle pomoći u pronalasku odgovornih osoba.\n– Legao sam da spavam kada sam primetio veliku vatru, ali sam čuo i da je dosta automobila prošlo. Kada sam ustao vidio sam da gori Škorićeva vikendica, a primetio sam i da je Bojan bio tamo i da je pokušavao da ugasi vatru – kaže naš sagovornik.\nKada je reč o Dušanu Lovrenoviću, on je sin Milivoja Lovrenovića, za kojim traga policija u regionu zbog raznih krivičnih dela, a pre svega zbog profesionalnih ubistava.\nPre ove akcije, policija je u Gradiški pronašla i sakriveno skladište s oružjem, koje je bilo namenjeno za dalju prodaju.\nBojan Škorić Gradiška Policija Vikendica Požar\n"Tatić preti da će ubiti decu": Stanari mole policiju i gradonačelnika da ih zaštiti od nasilnika\nU akciji "Insajder" prikupljeni dokazi: Ostvarili veliku imovinsku korist krijumčarenjem migranata\nOčekuje nas teška jesen: Cene u BiH i dalje nerealno visoke\nAkcija "Insider": Pretresi na osam lokacija širom BiH\nDug premašio tri milijarde evra: Ministarka finansija ponovila da Srpska NIJE PREZADUŽENA\n15:56 Stefan Krkobabić: Između Srbije i Jermenije nema otvorenih pitanja


Prvi razgovor novog američkog ministra odbrane i Stoltenberga\nNovi ministar odbrane SAD Džejms Matis razgovarao je s generalnim sekretarom NATO Jensom Stoltenbergom o rashodima za odbranu i borbi protiv terorizma, saopšteno je danas iz Stoltenbergovog kabineta.\nŠef Pentagona i generalni sekretar NATO-a su se u telefonskom razgovoru saglasili o "osnovnim i trajnim vrednostima NATO za bezbednost u Evropi i Severnoj Americi".\nKako se navodi u saopštenju, Matis i Stoltenberg su naveli da očekuju da će sarađivati u jačanju Alijanse, što uključuje i veća izdvajanja za odbranu i efikasniju borbu protiv terorizma.\nTo je prvi razgovor dvojice zvaničnika od kako je Matis preuzeo dužnost ministra odbrane SAD. Šef Pentagona i generalni sekretar NATO sastaće se 15. i 16. februara u Briselu.\nPredsednik SAD Donald Tramp je nedavno kritikovao NATO, navodeći da je to "zastarela" organizacija. Tramp je uznemirio saveznike najavom da će odbiti da SAD štite one države koje izdvajaju manje od dva posto bruto domaćeg proizvoda za odbranu.


EULEX: Albanac osuđen za ratne zločine\n4. mart/ožujak, 2009.\nU prvom sudjenju za ratne zločine na Kosovu koje je održano pod pokroviteljstvom Euleks kosovski Albanac Gani Gashi osudjen je na 17 godina zatvora, saopćila je danas misija EU. Gashi je osudjen jer je 12. jula 1998. godine na punktu kod Komorana u centralnom Kosovu pucao na četiri pripadnika porodice Obrija. Otac porodice je tada ubijen, dok su ostali članovi porodice teško ranjeni. U sudskom vijeću koje je donjelo prsudu bila su dvojica sudaca Euleksa i jedan kosovski sudac. Tužilac koji je vodio slučaj je takodje predstavnik misije EU. "Ovo sudjenje pokazuje da je EULEX ozbiljan u istraživanju i procesuiranju ratnih zločina, bez obzira kada su se desili, sve dok imamo dovoljno dokaza da se uspješno procesuiranje nastavi. Mi ćemo to učiniti, bez obzira na etničku pripadnost onih koju su uključeni u zločine", rekao je Teo Jakobs, glavni tužilac Euleksa.\n14. novembar/studeni, 2018.\nUhapšeni ministar i generalni sekretar u vladi Nikole Gruevskog\nMile Janakievski (arhivska fotografija)\nMakedonska policija uhapsila je bivšeg ministra za saobraćaj i veze Mileta Janakievskog i bivšeg generalnog sekretara vlade Kirila Božinovskog. Janakievski i Božinovski bili su funkcioneri u vladi odbeglog bivšeg premijera Nikole Gruevskog, a optuženi su u nekoliko sudskih postupaka Specijalnog tužilaštva za prisluškivane razgovore kao njegovi saradnici.\nTužiteljka Specijalnog tužilaštva Lile Stefanova je rekla novinarima da su i Janakievski i Božinovski noćas uhapšeni i odvedeni u pritvor jer su se spremali da pobegnu iz Makedonije kao Gruevski. "U toku jučerašnjeg dana smo dobili informacije prema kojima su se Janakievski i Božinovski, na isti način kao Gruevski, pripremali za bekstvo", rekla je tužiteljka.\nKrivični savet Odeljenja za organizovani kriminal i korupciju Osnovnog suda "Skoplje 1" kasno sinoć je prithvatio zahtev Specijalnog tužilaštva i odredio pritvor od 30 dana Janakievskom i Božinovskom, umesto dosadašnje mere oduzimanja pasoša. Stefanova je najavila da je moguće da, ukoliko dobiju informacije, pritvor bude zatražen i za druge optužene u procesima Specijalnog tužilaštva.\nNavaljni dobio dozvolu da napusti teritoriju Rusije i ode u Strazbur\nRuski opozicionar Aleksej Navaljni rekao je danas da mu je dozvoljeno da napusti zemlju i otputuje u Strazbur gde Evropski sud za ljudska prava treba da se izjasni po više njegovih žalbi.\nNjegov advokat je otvrdio da je avion sa Navaljnijem poleteo.\nEvropski sud za ljudska prava treba sutra da se izjasni po više žalbi Navaljnog. On traži od Evropskog suda da prizna "političke motive" njegovih hapšenja.\nAleksej Navaljnji je vodeća figura ruske opozicije od velikih demonstracija 2011. i 2012. godine.\nAmbasador Šib: Nemačka ne menja stav o crtanju novih granica na Balkanu\nNemačka je protiv razmene teritorija između Srbije i Kosova kao modelu rešenja kosovskog pitanja, rekao je ambasador\nNemačka je protiv razgraničenja između Srbije i Kosova kao modelu rešenja kosovskog pitanja i taj stav se neće promeniti, rekao je danas nemački ambasador u Srbiji Tomas Šib ocenivši da taj stav dele i brojne druge zemlje EU kao i zemlje u regionu.\n"Sama kancelarka (Angela Merkel) je u više navrata javno iznela svoj stav, taj stav i nadalje važi, znam da je bilo spekulacija da li će se možda stav Nemačke promeniti, ali ne, nemački stav ostaje kakav jeste", rekao je nemački ambasador u razgovoru za televiziju N1.\nOn je rekao da po pitanju razgraničenja i više drugih članica EU izražavaju rezerve, kao i zemlje u regionu i da Nemačka nije jedina.\nAmbasador je rekao da je Nemačka zabrinuta da ukoliko bi došlo do promene granica ili razmene teritorija da bi to moglo da ima implikacije u regionu, da bi to možda doprinelo rešenju problema ali bi moglo da izazove probleme u drugim delovima regiona, što se ne može prognozirati.\n"Ako posle ovih sukoba koje smo imali ovde u regionu ponovo crtamo nove granice zabrinuti smo da to može dovesti do nestabilnosti u regionu", rekao je Šib. Šib je ukazao i da nije tačno da će se "samo malom promenom teritorija rešiti kosovski čvor" i dodao da postoji čitav niz drugih pitanja kao što su zaštita manjina, zaštita crkvene baštine i mnoga druga i da pitanje razgraničenja samo skreće pažnju sa svih tih drugih pitanja.\nOsvrćući na konstataciju da komesar EU za proširenje Johanes Han i Vašington kažu da bi podržali šta god se dogovore Priština i Beograd, Šib je ukazao da oni ne kažu da podržavaju razmenu teritorija već da žele da daju više manevarskog prostora obema stranama da vide šta će one uraditi, a da će onda videti kakav je dogovor i da li sa njim mogu da se slože.\n"Ne radi se o blanko čeku za razmenu teritorija, nego da ima više manevarskog prostora i videćemo posle", rekao je Šib.\nNije tajna da Srbija i Nemačka imaju različite stavove po pitanju Kosova, rekao je Šib i dodao da je to zapravo obeležje dobrog partnerstva, da možete imati različite stvove i da se o tome razgovara. Šib je rekao da je Nemačka svesna koliko je težak put ka rešenju kosovskog pitanja ali da postoji dijalog Beograda i Prištine s ciljem nalaženja sveobuhvatnog i pravno obavezujućeg sporazma uz posredovanje EU i da Nemačka to podržava.\n"Mi znamo da taj deo ne napreduje, ali rekli smo moramo dati novi impuls kako bismo napredovali, jer plan dinamike postoji i ceo spektar tema koje moramo rešiti i razmotriti", rekao je nemački ambasador. On je rekao da pozdravlja susret predsednika Srbije i Kosova u Briselu u sklopu dijaloga o normalizaciji ocenivši da to svakako nije bilo u jednostavnim okolnostima ali da je dobar pomak.\nPo njegovim rečima, razgovor predsednika Srbije Aleksandra Vučića i nemačke kancelarke Angele Merkel bio je impuls za taj proces. Dodao je da Nemačka ceni što je Vučić rekao da želi da nastvi taj dijalog i u tome ga ohrabruje.\nGovoreći o podršci Nemačke članstvu Kosova u Interpolu, rekao je da smatraju da je to važno jer je Interpol institucija nadležna za suzbijanje kriminala i da kosovska policija može više doprineti toj borbi članstvom u Interpolu. Smatra da bi to doprinelo i efikasnosti kosovske policije.\nGovoreći o ekonomskoj saradnji rekao je da je lepo da toliki broj nemačkih investitora dolazi u Srbiju, i da je to cilj i zadatak nemačke ambasade. Nemački privrednici smatraju da je Srbija privlačna destinacija, ocenjuju da je situacija u Srbiji stabilna, da postoji kvalifikovana radna snaga i da je nivo plata nizak u odnosu na Nemačku i druge evropske zemlje, rekao je Šib.\nRekao je da se preporučuje kompanijama da otvore radna mesta za visokokvalifikovanu radnu snagu i dao kao primer pozitivnog trenda firmu Kontinental u Novom Sadu koja otvara istraživački institut za 500 radnih mesata za IT stručnjake.\nŠib je ocenio da još dosta treba učiniti u Srbiji po pitanju medija i da Nemačka prati medijsku situaciju u Srbiji. "Svesni smo značaja nezavisnosti medija, smatram da čvrsta demokratija može funkcionisati samo ako je medijska situacija otvorena i ako mediji mogu odigrati svoju kritičnu ulogu, tu ima još dosta toga da se učini toga su svi svesni", rekao je Šib. On je kao pozitivno ocenio to što se radi na novoj medijskoj strategiji i što je sama premijerka prihvatila te teme.\nBritanski muslimani pozivaju Veliku Britaniju da pruži azil Bibi\nProtesti u Pakistanu protiv oslobađajuće presude Asiji Bibi\nUgledni britanski muslimani, uključujući i tri imama, udružili su svoje glasove pozivajući da Britanija ponudi azil za Asiu Bibi, pakistansku hrišćanku koja je nedavno optužena za bogohuljenje.\nPismo je upućeno Sajidu Javidu iz Sekretarijata za unutrašnju bezbjednost u kojem se traži da “jasno i glasno izjavi da će Britanija pozdraviti zahtjev za pružanje utočišta u okviru svojih granica”, javlja BBC.\nPismo su takođe potpisali članovi parlamenta, njih 15, što je objavljeno 14. novembra gotovo nedjelju dana pošto je Bibi, majka petoro djece, oslobođena iz zatvora nakon osam godina čekanja na izvršenje smrtne kazne.\nUkinuta smrtna kazna pakistanskoj kršćanki\nPakistanski Vrhovni sud je odbacio optužbe koje su je teretile što je izazvalo nasilne proteste tvrdolinijaških islamista koji su pozivali na njeno pogubljenje.\nNjen suprug je molio da im se da azil u zemljama Zapada, govoreći da je porodica u opasnosti.\n“Uvjereni smo da bi napori da Asia Bibi i njena porodica budu sigurni naišli na odobravanje većine ljudi u Velikoj Britaniji, bez obzira na religijska uvjerenja“, rečeno je u pismu koje je poslano Javidu.\n“I da postoje neki netolerantni glasovi s margina koji bi imali primjedbe, oni moraju naići na snažan otpor, ne odobravanje“, dodaje se.\nBibi je osuđena 2010. godine zato što je uvrijedila proroka Muhameda, ove optužbe ona je odbacila.\nVrhovni sud je odbacio presudu 31. oktobra na osnovu toga što nije bilo dovoljno dokaza koji podržavaju optužnu.\nU dogovoru s tvrdolinijaškim islamistima koji su pomogli da se smire nemiri uslijedili nakon oslobađajuće presude, pakistanska vlada je 3. novembra dala izjavu da će zabraniti putovanje u inostranstvo dok se čeka “revizija“ sudske odluke.\nHolandija je tokom tekuće sedmice povukla osoblje iz ambasade u Islamabadu nakon što je primila prijetnje zbog pružanja utočišta za advokata koji je zastupao Bibi.\nAdvokat, Saiful Muluk, naveo je prijetnje smrću dok je pobjegao iz Pakistana nedugo nakon što je Vrhovni sud izdao presudu. Holandska vlada je rekla da je ponudila privremeno utočište, piše BBC.\nReporteri bez granica: Stanje u medijima u Srbiji najgore na Balkanu\nNivo govora mržnje je zabrinjavajući, a ponižavanje novinara je sve češće i mi to moramo osuditi: Paulin Ades-Mevel\nStanje u medijima i govor mržnje u Srbiji najgori je u poredjenju sa svim zemljama Balkana, rekla je Paulin Ades-Mevel iz organizacije Reporteri bez granica (RSF).\nAdes-Mevel: Srbija bi mogla postati medijska 'crna rupa'\nAdes-Mavel je za list Danas od srede, 14. novembra, kazala da je to jedan od zaključaka RSF, nakon sastanka sa predstavnicima srodnih međunarodnih organizacija.\n"Imala sam sastanke sa najvišm predstavnicima organizacija koje rade na slobodi medija i složili smo se da je situacija u medijima u Srbiji mnogo gora nego u drugim balkanskim zemljama. Nivo govora mržnje je zabrinjavajući, a ponižavanje novinara je sve češće i mi to moramo osuditi", kazala je Ades-Medel.\nIzložba u Požegi - Vučićem na Koraksa\nPrema njenim rečima, na sastanku je jedna od tema bila i karikatura sa likom Adolfa Hitlera koju je Danas objavio. "Iako predsednik Vučić (Aleksandr) tvrdi da je karikatura na naslovnoj strani Danasa primer slobode govora, da on to poštuje, da se zalaže za slobodu medija i vladavinu prava, nažalost ne prođe ni jedna jedina sedmica da neko od novinara u Srbiji nije uvređen, napadnut ili ponižen od strane državnih zvaničnika i predstavnika vlasti", ocenila je Ades-Medel.\nUdar vlasti na humor i satiru\nDodala je da osuđuje način na koji su na karikaturu reagovali predstavnici vlasti, uključujući i saopštenje Ministarstva kulture i informisanja. Ona je naglasila da RSF priprema komentar i za evropskog komesara Johanesa Hana o stanju medija u Srbiji.\nKarikature Predraga Koraksića Coraxa


Kosovska vlada smenila direktora uprave civilnog vazduhoplovstva GracanicaOnline.Info\nKosovska vlada smenila direktora uprave civilnog vazduhoplovstva\nOdlukom kosovske vlade smenjen je direktor Kosovske uprave civilnog vazduhoplovstva, Eset Beriša (Berisha),\nOdlukom kosovske vlade smenjen je direktor Kosovske uprave civilnog vazduhoplovstva, Eset Beriša (Berisha), zbog „kršenja profesionalnih dužnosti“, saopštila je kosovska vlada sinoć nakon svoje tridesete sednice.\n„G. Beriša je izradio i potpisao interni Pravilnik ACC-a u suprotnosti sa zakonom, degradirao je rukovodeći kadar bez ocene učinka, istovremeno je imao druge plaćene dužnosti i učinio je rizik Vladi Republike Kosovo slanjem na arbitražu“, saopšteno je iz kosovske vlade, prenela je Koha.\nU međuvremenu je imanovan Arianit Isljami za vršioca dužnosti generalnog direktora Kosovske uprave civilnog vazduhoplovstva, do dobijanja preporuke ministarstva za infrastrukturu i životnu sredinu za imenovanje novog direktora, dodaje se.\nKako je prethodno javila Koha, Beriša je otpušten na predlog vršioca dužnosti kosovskog premijera, Aljbina Kurtija.\nIz vlade navode da je imenovanje Beriše za generalnog direktora od početka „predstavljalo sukob sa zakonom“, te da je upravo zbog toga vlada odlučila da ga smeni.\nPodsetimo, Beriša je u januaru mesecu ove godine u Berlinu potpisao u ime Kosova pismo o namerama o uvođenju avio-linije Beograd Priština, dok je u ime Srbije pismo potpisao državni sekretar Ministarstva privrede, Milun Trivunac.\nPosle ovog sporazuma, potpisana su i pisma o namerama o izgradnji autoputa i otvaranju železničke linije na istoj relaciji.\nOdmah zatim, kosovski premijer Aljbin Kurti je saopštio da zvaničnici Kosova koji su potpisali pisma o namerama nisu imali odobrenje nove Vlade Kosova da to urade. Naglasio je da je reč o zvaničnicima koje je ovlastio ministar iz prethodne vlade, te da je ceo pregovarački proces obavljen prethodno.\nTags: direktor uprave civilnog vazduhoplovstva Eset Beriša Kosovska Vlada smenila\nPrevious Zlatanu Krstiću produžen pritvor po šesti put\nNext Vladiki Joanikiju odrđeno zadržavanje od 72 sata zbog sinoćne litije\n18. septembra 2021., 00:05


Periodično osposobljavanje vozača :: PKRS - Područna privredna komora Bijeljina ::\nPeriodično osposobljavanje vozača\nEdukativni centar Privredne komore Republike Srpske vrši periodično osposbljavanje vozača motornih vozila.\nObaveštavaju se licencirani prevoznici da je Zavod za obrazovanje odraslih Republike Srpske dao odobrenje Edukativnom centru Privredne komore Republike Srpske da izvodi redovno periodično osposobljavanje vozača motronih vozila.\nOvim putem podsećamo da je Pravilnikom o legitimaciji i stručnom osposobljavanju vozača motornog vozila („Službeni glasnik Republike Srpske“ br. 106/17 i 101/18) propisana obaveza vozačima da za vreme važenja legitimacije vozača pristupe redovnom periodičnom osposobljavanju u trajanju od 35 nastavnih časova. Nakon osposobljavanja stručna institucija, koja sprovodi osposobljavanje, izdaje uverenje o stručnoj osposobljenosti za prevoz lica/stvari u drumskom saobraćaju - redovno periodično osposobljavanje, koje predstavlja uslov za produženje legitimacije vozača.\nNastava je planirana da se sluša jednom godišnje u trajanju od sedam nastavnih časova, a nastava se može organizovati i u prostorijama privrednog društva ako za to postoje uslovi i ako je obezbeđen minimalan broj kandidata. Nastava se u većini slučajeva, zbog zauzetosti kandidata, održava u dane vikenda.\nKako je Pravilnik objavljen 2018. godine, lako je zaključiti da je već trebalo početi sa periodičnim osposobljavanjem, kako se ne bi desilo da vozači sa legitimacijama iz 2018, 2019, 2020, pa i 2021. godine imaju problem prilikom njihovog produženja.\nZbog toga preporučujemo licenciranim prevoznicima da se obrate Edukativnom centru Privredne komore Republike Srpske i iskažu interes za periodično osposobljavanje svojih vozača. Edukativni centar će organizovati nastavu u više gradova Republike Srpske, u zavisnosti od interesovanja prevoznika.\nSve dodatne infromacije mogu da se dobiju od Dragoslava Mihajlovića, sekretara Udruženja za saobraćaj i veze u PKRS na telefon broj 066 234020.\nSjednica IO Udruženja poljoprivrede, vodoprivrede, ribarstva, prehrambene i duvanske industrije PKRS održana u Bijeljini\nJavna rasprava o Nacrtu zakona o fiskalizaciji\nSastanak privrednika sa predstavnicima Produktne berze Novi Sad u PPK Bijeljina


Predstavljen predlog za saradnju opozicije koji su sačinili Ne davimo Beograd i ZZS\nBeta 30. septembra 2021. 12:05\nPokret Ne davimo Beograd i stranka Zajedno za Srbiju (ZZS) predstavili su danas predlog za saradnju opozicionih stranaka i organizacija pred prestojeće predsedničke, parlamentarne i izbore u Beogradu, pod nazivom „Put do pobede“.\nPredloženo je uzajamno nenapadanje u opoziciji, zajednička kontrola izbornog procesa, zajednička kampanja za eventualan izlazak na izbore i formiranje više programski i idejno bliskih kolona za predstojeće izbore.\nTim dokumentom predlaže se i da opozicija podrži liste koje su osvojile najviše glasova na republičkim i beogradskim izborima da odaberu premijera i gradonačelnika, da opozicija podrži zajedničkog predsedničkog kandidata i da se obavežu da neće saradjivati sa trenutnom vladajućom koalicijom.\n„Mislim da postoji širok politički prostor za saradnju i koordinaciju dela opozicije koja polazi od dve ključne stvari – da je neophodna saradnja i da postoji razlika u koncepciji i delovanju opozicije u Srbiji“, kazao je predsednik Ne davimo Beograd Radomir Lazović na konferenciji za novinare u Medija centru.\nIstakao je da „Put do pobede“ predstavlja način da se prevazidju podele i okupe gradjani „kako bi došlo do smene kriminalne vlasti“.\nPredsednik ZZS Nebojša Zelenović izjavio je da je tokom obilaska Srbije od gradjana čuo da žele da glasaju za listu koja ima „program, ideje i rešenja“, koja će unaprediti život u Srbiji.\nKazao je da je potrebno omogućiti gradjanima da glasaju za koga žele i da zbog toga radi sa Ne davimo Beograd na formiranju idejno bliske grupe sa ekološkim aktivistima poput Aleksandra Jovanovića Ćute.\n„Potpuno je jasno da gradjani znaju šta hoće i šta neće. Formiranje velikih i glomaznih saveza nije održivo na duži period. Mi smo podeljeno društvo i te različitosti dolaze do izražaja i onemogućavaju veliku izlaznost i promene“, naglasio je Zelenović.\nPredstavnik Ne davimo Beograd Dobrica Veselinović izjavio je da taj pokret ima želju da promeni političku kulturu u Srbiji, a da su nenapadanje i uvažavanje „nešto što nismo videli i što može da predstavlja jedan od iskoraka ne samo u opoziciji već i u političkom životu“.\n„Gradjanima smeta to što se ne vode debate o konceptima i rešenjima, već se sve svodi na uvrede koje teraju ljude u apstinenciju. Moramo da doprinesemo da to bude politička borba ideja“, naglasio je on.\nDodao je da je za izbore neophodna kontrola izbornog procesa i naveo da je Ne davimo Beograd do sada prikupio 750 gradjana koji žele da učestvuju u kontroli na izborni dan.\n„Važno je pokriti sva biračka mesta i ukazati na sve moguće probleme koji se dešavaju tada. Taj dan je ključan i za poverenje u izborni proces i za konačne rezultate“, rekao je on.\nVeselinović je kazao da se na lokalu prekraja izborna volja gradjana kroz saradnju sa vladajućom koalicijom nakon izbora i naglasio da je za to potrebno zacrtati „nultu toleranciju“.\nBIRN: Krivična prijava protiv Hrkalović za trgovinu uticajem…


Osvježeno 9. mart/ožujak, 2016.\nSlovenija od ponoći ponovo u potpunosti primenjuje Šengenski sporazum na granici sa Hrvatskom, potvrđeno je iz Ljubljane.\nSlovenačka agencija STA je prenela da je to u skladu sa dogovorom o zatvaranju balkanske migrantske rute, koji je postignut na samitu EU-Turska u ponedeljak.\nOva agencija prenosi da policija dozvoljava ulaz u Sloveniju samo strancima sa validnim putnim dokumentima, osobama koje izraze želju da zatraže međunarodnu zaštitu i pojedincima kojima je potrebna humanitarna nega.\nOva odluka stigla je nekoliko sati nakon što je slovenački premijer Miro Cerar, posle samita EU i Turske u Briselu, najavio da se balkanska ruta zatvara.\nHrvatski ministar unutrašnjih poslova Vlaho Orepić u utorak uveče je izjavio je da i Hrvatska počinje da primenjuje nova pravila ulaska izbeglica koja podrazumevaju da samo oni s valjanim putnim ispravama mogu da pređu granicu.\n"Mijenja se režim, došlo je do promjene. Očito je Evropa odlučila da se ulazi u novu fazu rješavanja migrantske krize. Došlo je do zaključka da će granice u šengenskom prostoru primjeniti šengenska pravila", rekao je Orepić za RTL televiziju.\nMinistar za rad, zapošljavanje, boračka i socijalna pitanja Srbije Aleksandar Vulin izjavio je u sredu da je Vlada Srbije uskladila funkcionisanje granice ka Bugarskoj i Makedoniji sa pravilima koja su uvela Slovenija i Hrvatska.\n"Vlada Srbije je zauzela jasan politički stav od samog početka migrantske krize da rešenje mora da se nađe zajedno i da će se Srbija ponašati kao sve ostale zemlje na migrantskoj ruti", rekao je Vulin novinarima.\nVulin je naglasio da će se voditi računa da se na teritoriji Srbije poštuju domaći i međunarodni zakoni i da se humano odnosi prema ljudima koji su na njenoj teritoriji, ali da se istovremeno ne dozvole ilegalni ulasci.\n"Očekujemo nastavak razgovora koji bi trebalo da se okončaju ove nedelje i da se donesu konkretni zaključci", rekao je Vulin.\nLideri Evropske unije postigli su u ponedeljak na samitu u Briselu načelni dogovor sa Turskom o ublažavanju izbegličke krize, ali su donošenje konačne odluke odložili za samit sledeće nedelje, kako bi u međuvremenu razmotrili detalje novih zahteva zvanične Ankare.\nUjedinjene nacije i Amnesti Internešnl su osudili dogovor EU i Turske. Visoki poverenik UN za izbeglice Filipo Grandi doveo je u pitanje zakonitost okvirnog dogovora EU i Turske.\n"Duboko sam zabrinut u vezi bilo kojeg dogovora koji bi uključivao povratak ljudi iz jedne zemlje u drugu, bez izricanja mera zaštite izbjeglica prema međunarodnom pravu", rekao je u utorak.\nAmnesti je u saopštenju naveo da je apsurdno smatrati Tursku sigurnom zemljom, i dodao da su neki Sirijci vraćeni u Siriju, a da su neke izbeglice ubijene dok su prelazile granicu sa Turskom.\nDirektor Amnestija za Evropu, Džon Dalhuisen, kaže: “Ovo je zaista strašan dan i strašan dogovor. Slave ga oni koji sahranjuju pravo na zaštitu izbeglica, koji jačaju tvrđavu Evropu i koji ne žele izbeglice u svojim državama.”\nHuman Rights Watch je takođe objavio da Turska nije sigurna zemlja. “Kratkovido je da lideri EU zatvaraju svoje granice ne uzimajući u obzir situaciju na tursko - sirijskoj granici", kazao je Bil Frelik, direktor HRW.\nU Grčkoj se trenutno nalazi oko 34.183 izbeglica, saopštila je grčka agencija za koordinaciju upravljanja krizom.\nOd tog broja u Idomeniju se nalazi oko 13.000 izbeglica, a ostali su drugim grčkim regionima, prenosi ANA.


pink.rs | Stefanović: Opozicija van zemlje protiv Srbije, u Srbiji glume patriote\nMinistar unutrašnjih poslova Srbije i funkcioner Srpske napredne stranke (SNS) Nebojša Stefanović izjavio je danas da političari iz opozicionog Saveza za Srbiju van zemlje pričaju kako je Srbija odgovorna za sve ratove, a kada se vrate onda "glume" velike patriote.\nOn je novinarima u Batrovcima rekao da mu je zastrašujuće da neko prebacuje krivicu na srpski narod kao što je to, kako kaže, Vuk Jeremić nedavno uradio u BiH gde je rekao da je Srbija bila kriva za sve ratove.\n- Jedno pričaju kada odu u te zemlje, a u Srbiji glume velike patriote. Ne znam šta im je cilj, ali je nedgovorno zbog budućnosti Srbije da o svojoj zemlji govore da je odgovorna za ratne zločine, pogotovo što to nema veze sa istinom - rekao je Stefanović .\nKako kaže, ne razume njihovu politiku, jer se oni ne bave odgovorima na pitanja kako će narod sutra živeti, šta će se graditi.\n- Mene je šokirala izjava lidera Saveza za Srbiju kroz usta Milojka Pantića da je jedini razlog što su Albanci odlučili da se otcepe bilo to što su Srbi krenuli u etničko čišćenje. Bio sam šokiran, naročito jer sam na čelu Ministarstva čiji su pripadnici stradali od šiptarskih terorista na KiM - rekao je Stefanović.\nKaže da je ponekad veoma iznenađen šta može sve da čuje od lidera SzS i onih koji govore u njihovo ime, budući da je, dodaje, svima jasno da iza protesta stoje upravo oni.\n- Besmisleno je da govorimo o nekoj priči da su to neki protesti koji nemaju veze s Djilasom, Jeremićem, Obradovićem, samo što oni igraju neke svoje uloge - dodao je Stefanović.\nDodao je i da Jeremić i Djilas idu u zemlje Evropske unije i "kukaju", a s druge strane, ne smeju da kažu hoće li ili neće u Evropsku uniju da im se, kako kaže, Boško Obradović ne bi otgrao kontroli, koji, s druge strane, pak ne sme da se izjasni o nekim drugim temama koje mogu da odbiju one koji podržavaju Djilasa ili Jeremića.\n- Kada je reč o poslednjoj poseti, potvrdili su da su bili u Berlinu, ali nisu mogli ništa da kažu. To znači da, ili nije bio neko značajan u hijerarhiji te zemlje, ili su se sastali s nekim s kim ne bi smelo da se sastaju - rekao je Stefanović i podsetio da su Đilas i Jeremić nedavno govorili loše o Srbiji u Briselu.\nPomenuo je i da su pripadnici bivše vlasti obišli sve zemlje sveta, odsedali u luksuznim hotelima, a sve o trošku građana.\nStefanović: Nama nisu potrebni ni Mišković ni drugi tajkuni za finansiranje stranke


Čestitke Vučiću iz sveta i regiona | Radio Kosovska Mitrovica\nČestitke Vučiću iz sveta i regiona\n3. April, 2017 14:43 |\n“Ova pobeda svedoči da je srpski narod odao priznanje Vašim zaslugama na mestu predsednika Vlade”, ocenio je Lukašenko u čestitki i istakao da je proširenje odnosa sa Srbijom važan pravac spoljne politike Belorusije i da sa optimizmom gledaju u budućnost.\n“Vaša nedavna poseta Minsku i postignuti dogovori doprineće aktivizaciji i efikasnosti bilateralnih odnosa. Siguran sam da ćete na poziciji šefa države ostati pristalica progresivnog razvoja saradnje između naše dve zemlje”, istakao je Lukašenko u čestitki upućenoj Vučiću, saopštila je vladina Kancelarija za saradnju sa medijima.\nPredsednik Italije Serđo Matarela u čestitki Vučiću naveo je da Beograd i Rim spaja istorijsko i čvrsto prijateljstvo, koje je omogućilo dvema zemljama da razviju izuzetno strateško partnerstvo koje je, kako je naveo Matarela, dodatno osnaženo poslednjih godina “zahvaljujući podstreku Vlade koju ste Vi vodili”.\n“Imajući u vidu takve veze i sa željom da one dodatno ojačaju, Italija će nastaviti da podržava Srbiju na njenom putu reformi, evropskih integracija i regionalne saradnje, kojima ste Vi dali visoko cenjeni i nesporan doprinos.\nSiguran sam da će se tokom Vašeg predsedavanja taj put nastaviti s nepromenjenom odlučnošću za dobrobit stabilnosti čitavog regiona”, navodi se u čestitki italijanskog predsednika Serđa Matarele, saopštila je vladina kancelarija za saradnju sa medijima.\nOna je navela da Vučićeva pobeda “predstavlja kontinuitet uspešne politike koju vodi na dobrobit svih građana Srbije”.\n“Važna je i za nas u Republici Srpskoj, jer će, sigurna sam, dati dodatni podsticaj dosadašnjoj uspešnoj saradnji između Republike Srpske i Republike Srbije, u okviru Sporazuma o specijalnim paralelnim vezama, a sve u cilju prosperitetnijeg života našeg naroda – navodi se u čestitki premijerke Republike Srpske.\n“Uveren sam da ćemo, u obostranom interesu, zajednički nastaviti da negujemo dobrosusedske odnose, navodi se u čestitki predsedavajućeg Predsedništva BiH, saopšteno je iz Predsedništva BiH, prenela je Fena.\n“Pozdravljam izbore koji su, prema svim izveštajima bili demokratski i fer. Takođe, pozdravljam pobedu ubedljivu pobedu Aleksandra Vučića i verujem da će njegov izbor za predsednika Srbije biti usmeren ka daljem jačanju odnosa Srbije i Crne Gore”, naveo je Marković, preneli su crnogorski mediji.\nUpitan šta misli o izboru Vučića za predsednika Srbije, Rama se složio sa crnogorskim premijerom i kratko dodao:”Nemam šta da dodam”.\n“Upućujem Vam srdačne čestitke povodom Vašeg izbora na dužnost predsednika Republike Srbije. Uverena sam da ćete na toj odgovornoj dužnosti uspešno raditi za sveukupni napredak Vaše države i za dobrobit svih njenih građana” navodi se u čestitki Kitarović, saopštila je Kancelarije za medije Vlade Srbije.\n“Isto tako, izražavam nadu u pronalaženje rešenja za preostala otvorena pitanja, koja opterećuju odnose između dve susedne države, a u duhu našeg ranijeg dijaloga i Deklaracije o unapređenju odnosa i rešavanju otvorenih pitanja između Republike Hrvatske i Republike Srbije, potpisane u Subotici 20. juna 2016. godine”, ističe predsednica Hrvatske u čestitki.


Podrška dijalogu Beograda i Prištine: Vučić sa ambasadorima Kvinte - 20.07.2020, Sputnik Srbija\nPodrška dijalogu Beograda i Prištine: Vučić sa ambasadorima Kvinte\nPredsednik Srbije Aleksandar Vučić rzgovarao je danas sa najvišim diplomatskim predstavnicima zemalja Kvinte i šefom Delegacije EU u Srbiji koji su iskazali... 20.07.2020, Sputnik Srbija\n© Tanjug / Zoran ŽestićPredsednik Vučić sa ambasadorima Kvinte i EU\nPredsednik Srbije Aleksandar Vučić rzgovarao je danas sa najvišim diplomatskim predstavnicima zemalja Kvinte i šefom Delegacije EU u Srbiji koji su iskazali snažnu podršku obnovi dijaloga između Beograda i Prištine i izrazili optimizam da će on dati jasne rezultate za građane u regionu.\nVučić je iskazao zadovoljstvo snažnom podrškom za nastavak dijaloga i izrazio zahvalnost liderima Francuske i Nemačke što su, učešćem na video konferenciji 10. jula, dali snažnu podršku dijalogu, kao i administraciji SAD, koja je uticala na stvaranje povoljne klime za obnavljanje dijaloga, saopštila je Služba za saradnju s medijima predsednika.\nPredsednik Vučić je, međutim, naglasio da razgovori nisu bili laki, jer u ovom trenutku između Beograda i Prištine postoje razlike u pristupu.\nPovodom sastanaka, koji su prošle nedelje održani u Briselu, predsednik Vučić je rekao da su, uz posredovanje EU, pokrenuta važna pitanja o nestalim i interno raseljenim licima, kao i pitanje ekonomske saradnje.\nVučić je sa ambasdorima zemalja Kvinte (Italije, Nemačke, Francuske, SAD i Velike Britanije) razmenio mišljenja i o evropskom putu naše zemlje i tekućim konsultacijama o budućoj srpskoj Vladi, koje predsednik vodi sa predstavnicima parlamentarnih političkih stranaka.\nVučić je istakao važnost imenovanja Vlade sa jasnom proevropskom orijentacijom, a posebno unapređenja vladavine prava u narednom periodu.\n16 Jul 2020, 22:46\nVučić je, takođe, rekao da potpuno razume što je Nemačkoj, koja predsedava EU u veoma teškom periodu, u fokusu pitanje pandemije i suzbijanje njenih posledica, ali da se nada da će i proširenje EU ostati na agendi.\nOn je zahvalio EU, SAD i Velikoj Britaniji na finansijskoj podršci za borbu protiv pandemije, kao i na spremnosti da pomogne otklanjanje njenih ekonomskih posledica.\nPredsednik Vučić je izrazio svoju punu posvećenost i pažnju nastavku borbe protiv KOVID-19.\nAmbasadori Kvinte i šef Delegacije EU istakli su da su poštovanje vladavine prava, posebno slobode okupljanja i slobode medija, od suštinskog značaja za put Srbije ka EU.


VAŽNO ZA GRAĐANE SRBIJE: Ako ste uzeli moratorijum, ove stvari morate da znate | Novosti.RS\nOvo su podaci Narodne banke Srbije, na osnovu informacija koje su im dostavile banke. Poček je prihvatilo 69 odsto dužnika pravnih lica i 82 odsto dužnika građana, što je nešto manje nego prilikom prvog moratorijuma. Da je i ova mera usvojena sa razlogom i u pravom trenutku, za centralnu banku govori činjenica da je novi moratorijum na obaveze prema bankama prihvatilo gotovo - 2,3 miliona dužnika.\nOdlukom Narodne banke Srbije, klijentima banaka omogućen je još jedan zastoj u otplati obaveza koje dospevaju od 1. avgusta zaključno sa 30. septembrom 2020. godine, kao i zastoj u otplati neizmirenih rata pristiglih u julu. Šansu u prvom moratorijumu, tokom marta, izabralo je 91 odsto dužnika - od toga 84 odsto dužnika preduzeća i 91 odsto građana.\n- Nakon prestanka moratorijuma, banka je dužna da sačini novi plan otplate produžen za period trajanja moratorijuma - objašnjavaju u NBS. - Plan otplate mora biti sačinjen na način kojim se obezbeđuje potpuna informisanost dužnika o svim elementima obaveza i načina njihovog izmirivanja. Banka je dužna da svim dužnicima koji su koristili moratorijum, ako je to primenjivo s obzirom na vrstu konkretnog proizvoda, dostavi novi plan otplate putem elektronske ili redovne pošte, bez dodatnih troškova za dužnika.\nPo prestanku moratorijuma, kako napominju u NBS, redovna kamata, obračunata na način propisan Odlukom o privremenim merama za banke radi ublažavanja posledica pandemije kovid 19, ravnomerno se raspoređuje na period otplate kredita i drugih proizvoda i ne pripisuje se glavnici duga. Period otplate se produžava za period trajanja moratorijuma. Nakon dostavljanja plana otplate, dužnik može, u roku od sedam dana po dostavljanju pomenutog plana da se opredeli oko načina otplate glavnice i kamate.\nU Udruženju banaka nedavno su objašnjavali da svi koji su se opredelili za poček, po isteku dva meseca imaju tri opcije za podmirenje obaveza. Prva je da se redovna kamata linearno rasporedi na ostatak duga, a da se vremenski period kredita produži za 60 dana. U tom slučaju, ako je reč o stambenom kreditu čija je mesečna rata oko 300 evra, ona će posle moratorijuma biti uvećana za oko 700 dinara. Druga varijanta je da građani plate samo kamatu, a da se za 60 dana produži kredit. Poslednja mogućnost je da, posle pauze, i pauzirane rate i kamatu plate - odjednom.\nSTALNA KONTROLA ODLUKE\nNARODNA banka Srbije kontinuirano vrši nadzor nad primenom navedene odluke i analizira eventualne promene u ponašanju dužnika tokom trajanja i ovog moratorijuma - ističu u NBS. - Narodna banka Srbije neprekidno prati situaciju u finansijskom sektoru, kao i stanje na celokupnom domaćem i međunarodnom tržištu i blagovremeno preduzima sve potrebne aktivnosti kako bi se omogućilo nesmetano funkcionisanje finansijskog sistema i održala njegova stabilnost i u što većoj meri ublažili negativni efekti pandemije po građane i privredu.\nOtplata kredita Moratorijum Kredit moratorijum na otplatu kredita


GSP otpušta oko 300 radnika\nKako bi smanjio planirane gubitke i poboljšao finansijsku poziciju, GSP Beograd je usvojio nekoliko mera koje će sprovesti tokom ove godine, piše “Danas“. Mere Gradskog saobraćajnog preduzeća, pored ostalog, podrazumevaju prekvalifikaciju radnika, ali i smanjenje broja zaposlenih. Beogradski list piše da je nedavno pokrenut postupak izmene Kolektivnog ugovora, a Upravni odbor GSP-a usvojio je Odluku za pokretanje analize preispitivanja skraćenog radnog vremena.\nKako se dodaje, u toku je sprovođenje mere za korišćenje internih resursa sa ciljem da se kroz prekvalifikaciju i interno raspoređivanje obezbedi nedostajući broj vozača autobusa i tramvaja. Krajem oktobra prošle godine 24 zaposlena u GSP-u su prekvalifikovana u vozače tramvaja, a trenutno prekvalifikaciju prolazi još 45 radnika. Plan je, naime, da se u toku ove godine oko 150 zaposlenih prerasporedi na poslove vozača.\nS druge strane, tokom ove godine broj zaposlenih u ovom gradskom preduzeću biće smanjen za oko 300 radnika. Takođe, u planu je da se uradi novi Pravilnik o sistematizaciji poslova u GSP-u, čemu će prethoditi racionalizacija i preispitivanje svih poslova, a sve to sa ciljem da se smanje gubici i poveća efikasnost radnika. Kako se navodi, preispitivaće se i slabija iskorišćenost radnog vremena invalida rada, i to kroz utvrđivanje njihovih radnih sposobnosti od nadležnih lekarskih komisija. Na kraju, u GSP-u će preispitivati i postojeće rasporede radnog vremena, kako bi se povećala efikasnost i smanjio prekovremeni rad.


Novi korak u uspostavljanju partnerskih odnosa sa Rusijom - Va1.info\nNaslovna/Vesti/Novi korak u uspostavljanju partnerskih odnosa sa Rusijom\nVeliki zamah u razvoju sveukupne saradnje i prijateljskih odnosa Republike Srbije i Ruske Federacije bili su događaji koji su se odvijali uporedo sa zadanjenjam Međuvladinog komiteta za trgovinu, ekonomsku i naučno-tehničku saradnju Srbije i Rusije u Kazanju. U srpskoj delegaciji koju je na zasedanju Međuvladinog komiteta predvodio prvi potpredsednik Vlade Ivica Dačić bio je i rukovodilac Centra za srpsko rusku saradnju Milos Kovacević koji je uz podrsku jedne od najvećih građevinskih firmi na prostoru Rusije ALK ++ Company organizivao sastanak gradonacelnika Novog Pazara sa rukovodstvom grada Kazanja i Republike Tatarstan.\nKompanija ALK ++ Bajramovića iz Novog Pazara, partner je i podržava rad Centra za srpsko rusku saradnju, koji daje svojevrsni doprinos i pečat izgradnji sveukupnih odnosa sa Rusijom.\n-Kao firma i porodica smo izgradili mnoge građevine, a danas podrškom Centru za srpsko rusku saradnju gradimo mostove srpsko ruske ekonomske i sveukupne saradnje i ponosimo se time, za nas list kaze predsednik ALK ++ kompanije Adnan Bajramovic pokretač inicijative za saradnju Novog Pazara i Kazanja. Naime, na marginama zasedanja Međuvladinog komiteta organizovan je susret gradonačelnika Novog Pazara Nihata Biševca i zamenika gradonačelnika Kazanja Evgenije Lodvigove, koja je našu delegaciju pozdravila na srpskom jeziku.\n-Dogovorili smo sklapanje sporazum o partnerstvu gradova, a podsećam da smo u prošloj godini svojim aktivnostima doveli do potpisivanja sličnog između Valjeva i Sočija. Sve naše aktivnosti deo su strateške državne orijentacije koja je dovela do stvaranja najboljih srpsko – ruskih odnosa u istoriji zahvaljujući odgovornoj i prijateljskoj politici dva predsednika, Aleksandra Vučića i Vladimira Putina. Zaista smo predani poslu u našem delokrugu, pomažući da se mogućnosti saradnje i razvoja odnosa detaljno istraže u svim oblastima od privrede, do kulture i sporta. Jedan od ciljeva nam je da do kraja godine organizujemo upoznavanje i pokretanje saradnje i između drugih gradova Srbije i Rusije, objašnjava za naš list rukovodilac Centra za srpsko – rusku saradnju Miloš Kovačević. Ističe da je predsedsednik Tatarstana Rustam Minihanov tokom razgovora vođenih u Kazanju najavio dolazak u Srbiju do kraja godine.\nPodsećamo, da je u organizaciji Centra nedavno realizovana prvi dolazak ruskog ambasadora Aleksandra Bocan Harčenka u Novi Pazar. Gradonačelnik Nihat Biševac je tada ovu postu označio istorijskom. Dolaskom naše delegacije i gradonačelnika Biševca u Kazanj i susretom sa upravom ovog grada u organizaciji Centra, udareni su temelji novim, konkretnim oblicima saradnje.\n-U Kazanju smo posetili i Ministarstvo poljoprivrede Republike Tatarstan i dogovorili posetu delegacije koju zanima saradnja u oblasti poljoprivrede, kaže Biševac. Inače da su predstavnici Novog Pazara na zaseadnju u Kazanju p rezentovali mogućnosti za razvoj poljoprivrede, a pre svega stočarstva i proizvodnje mesa i mlečnih proizvoda, u izuzetno ekološki očuvanoj prirodi.\nVelike šanse Biševac vidi i u turizmu i očekuje veći priliv gostiju iz Tatarstana i uopšte, Rusije. Kazanj je inače univerzitetski grad, a Novi Pazar grad sa najmlađim stanovništvom u Srbiji i Evropi i zato je u planu, uz pomenutu ekonomsku saradnju, i razmena mladih i studenata, ali i razvoj kulturnih veza u čemu veliku ulogu igra Centar za srpsko rusku saradnju i ALK ++ Company.\nJedan od aktera kazanjskih sastanaka i razgovora bio je i predstavnik ALK ++ Company Nino Bajramović. Kaže da je njemu lično i kompaniji koju predstavlja bila velika čast da bude deo državne delegacije Srbije na zaseadnju Međuvladinog komiteta.\n– Mi Bajramovići ćemo kao ljudi koji su se rodili u Srbiji, u Novom Pazaru, a ceo život proveli u Rusiji gde poslujemo, učiniti sve da pomognemo naš rodni kraj. Bili smo i na sastanku u Ministarstvu poljoprivrede, gde je naš državni sekretar Bogdan Igić odlično predstavio potencijale Srbije i mogućnosti za saradnju. Očekujemo uskoro da će u Srbiju doći velika privredna delegacija koja želi da investira u sektor poljoprivrede u Novi Pazar, ali i Sjenicu i druge opštine našeg kraja, posebno na Pešter, objašnjava za nas list Nino Bajramović značaj razgovora vođenih u Kazanju. Prestonicu Tatarstana, jedne od bogatijih, ekonomski razvijenijih ruskih republika, nastajuje milion i po stanovnika, predstavnika150 nacija i samim tim Kako ukazuju naši sagovornici, ovaj grad je primer celom svetu za toleranciju i suživot.\nAntrfile: Forum gradova i mladih diplomata\nNa sastanku u Kazanju predstavnici Centra predložili su konkretne korake u razvoju kulturne saradnje.\n-Već radimo na tome da se izložbu crteža dece Tatarstana iz Beograda penese i u Novi Pazar.Naši ruski prijatelji i partneri su nas pozvali da u aprilu budemo na Forumu mladih diplomata i Forumu gradova partnera Kazanja I mi cemo tamo biti.\nBoks: Borisovu predstavljen veliki projekat\nNa Međuvladinom komitetu rusku delegaciju predvodio je prvi potpredsednik Vlade Ruske Federacije Jurij Borisov kome smo predstavili projekat izgradnje Memorijalnog kompleksa u Kasarni „Aleksandar Berić“ u Novom Sadu posvećenom stradalim srpskim i ruskim mornarima u Drugom svetskom ratu, koji finansira ALK ++ Company. O kulturnoj saradnji razgovarali smo i sa zamenikom ruskog ministra kulture Olgom Jarilovom, ukazuje rukovodilac Centra.


Pošta Srbije - Direktor Đorđević sa ministrom Vulinom o bezbednosti u Pošti Srbije\nDirektor Đorđević sa ministrom Vulinom o bezbednosti u Pošti Srbije\nVršilac dužnosti direktora JP „Pošta Srbije” Zoran Đorđević, razgovarao je danas u Ministarstvu unutrašnjih poslova sa ministrom Aleksandrom Vulinom o modalitetima unapređenja i podizanja nivoa bezbednosti u objektima Pošte Srbije.\nMinistar unutrašnjih poslova Aleksandar Vulin je istakao da su objekti Pošte Srbije bezbedni, ali da će se raditi na tome da budu još bezbedniji i zaštićeniji. Ministar je poručio da zaposleni i građani koji posećuju objekte Pošte, pre svega naši penzioneri, mogu da budu mirni i spokojni, jer je njihova policija tu.\n„Zahvaljujući brzom i efikasnom radu pripadnika policije u poslednje tri nedelje uhapšeno je više kriminalnih grupa koje su pljačkale Poštu Srbije. Pripadnici policije su u Beogradu brzom akcijom uhapsili tri osobe neposredno nakon izvršene teške krađe u pošti u Užicu i rasvetlili više ovih krivičnih dela na prostoru Beograda za koje se terete osumnjičeni. Ukraden novac, više od 700.000 dinara pronađen je kod osumnjičenih i vraćen pošti u Užicu”, poručio je ministar unutrašnjih poslova Aleksandar Vulin.\n„U prethodnom periodu, policija je svojim intenzivnim radom rasvetlila veći broj razbojništava i krađa počinjenih na štetu Pošte Srbije i u Šapcu i u Babušnici i drugim mestima u Srbiji. U tri slučaja policija je počinioce uhapsila neposredno nakon izvršenog krivičnog dela”, kazao je ministar Vulin.\nDirektor JP „Pošta Srbije” Zoran Đorđević zahvalio je ministru Vulinu i pripadnicima policije na efikasnom i odgovornom radu i istakao da su u poslednjem periodu objekti pošte znatno bezbedniji, a da se radnici Pošte i građani osećaju mnogo sigurnije i zaštićenije.\n„Zadovoljan sam sastankom sa ministom Vulinom, jer on potvrđuje izuzetnu saradnju Pošte Srbije i Ministarstva unutrašnjih poslova. Kao što smo obećali našim zaposlenima, rukovodstvo realizuje sve potrebne mere na unapređenju bezbednosti u svim objektima Pošte”, rekao je Zoran Đorđević.\nSastanku su prisustvovali i načelnik Policijske uprave za grad Beograd Veselin Milić, kao i direktor Prateće funkcije bezbednosti i zaštite Pošte Srbije Marina Furtula.


Sportske.net - Stanojević podržao Ilića: ''Stadion Moca Vukotić!''\nStanojević podržao Ilića: ''Stadion Moca Vukotić!''\nDa li je ovo najbolji način da se Partizan oduži svom legendarnom fudbaleru?\nPedja Milosavljevic / STARSPORT)\nPartizan - Kad će taj zadnji vezni? Stvari se komplikuju...\nVazura o prelaznom roku Partizana, najavio pojačanja, hoće li biti odlazaka iz Humske?\nTrener fudbalera Partizana Aleksandar Stanojević podržao je danas predlog da stadion u Humskoj bude nazvan po Momčilu Moci Vukotiću, koji je po njegovom mišljenju najveći igrač u istoriji tog fudbalskog kluba.\n"Otišao je, po meni, najveći igrač Partizana ikada. Svi znamo ko je bio Moca, šta je bio, i svima nam je teško... On je bio deo crno-bele porodice, svi smo bili vezani za njega kao za najveću instituciju kluba", rekao je Stanojević na konferenciji za novinare pred utakmicu protiv Novog Pazara.\nLegendarni fudbaler Partizana Momčilo Moca Vukotić preminuo je juče u 72. godini, posle duge i teške bolesti.\nBivši kapiten Partizana, a sada trener Čukaričkog, Saša Ilić predložio je da stadion u Humskoj ponese ime po Momčilu Vukotiću.\n"Kao deca smo učeni da je Moca najveći ikada. Jedini igrač koji sa tolikom težinom nije želeo da ostaje u inostranstvu, nego je sve vezivao za Partizan. Bio je pojam i sinonim Partizana. Slažem se sa Saletom Ilićem, dajem svoj glas toj ideji", rekao je Stanojević.\nFudbaleri Partizana dočekuju sutra ekipu Partizana, u okviru 19. kola Super lige Srbije, a meč će početi minutom ćutanja.


Mesečna arhiva - June 2016 - Delight Office\nHome / Komunikacija / Blog i inspiracija / 2016 / June\nArhiva za mesec: June 2016\nSaveti eksperata o dizajniranju kancelarije\nDizajn kancelarije je od suštinskog značaja u stvaranju produktivnog i prijatnog ambijenta. Dobro dizajnirana kancelarija može koštati malo više, ali …\nPodstaknite ljude da se otvore kako biste povećali produktivnost\nU potrazi ste za brzim načinom da se smanji stres ili poveća produktivnost? Radnicima koji su u interakciji sa drugima …\nFleksibilnost: Kreativni prostor koji je uvek isti može brzo postati jednako dosadan kao i ona sala za sastanke. Dakle, proverite …\n1.Izađite kad god možete Jedan od načina da kancelarijski život bude produktivniji je da izađete iz kancelarije kada ne radite, …\nIdeja dizajna je u rešavanju problema. A jedan od najvećih problema s kojim se radnici suočavaju danas je ometanje. Ljudska …\nTradicionalni tepih u rolnama nekad je bio omiljeni izbor za opremanje hotela ali danas teško održava korak s tepisima u …\n‘’Open space’’ kancelarije veliki su izazov za dizajnere i arhitekte. Na koji način u kancelariji, koja je podeljena s nekoliko pregrada …\nVećina kompanija koristi svoje kancelarije na tradicionalan način, pa tako u gotovo svakoj kancelariji možemo pronaći, u manjoj ili većoj meri …


Palmer pojačava pritisak na Beograd - 04.11.2019, Sputnik Srbija\nPalmer pojačava pritisak na Beograd\nOko Srbije se steže obruč novih pritisaka, ucena, pa čak i pretnji sankcijama, a sve sa ciljem da naša zemlja prizna nezavisnost lažne države. 04.11.2019, Sputnik Srbija\n07:42 04.11.2019 (Osveženo: 09:16 04.11.2019)\n© Tanjug / DRAGAN KUJUNDZICAleksandar Vučić i Metju Palmer\nOko Srbije se steže obruč novih pritisaka, ucena, pa čak i pretnji sankcijama, a sve sa ciljem da naša zemlja prizna nezavisnost lažne države.\nOvako „Novosti“ tumače pokušaj specijalnog izaslanika SAD za Zapadni Balkan Metjua Palmera, lansiran u Prištini, da Srbiji, paradoksalno, u zamenu za priznanje Kosova kao „šargarepu“ ponudi ulazak u EU, čija su vrata za prijem novih članica na neodređeno vreme zatvorena.\nAmerički zvaničnik ide korak dalje, zapretivši sankcijama ukoliko Srbija nabavi moćne ruske sisteme S-400.\nDa li su oštre poruke Palmera, kojeg je imenovao Stejt department, samo eho stavova američke „duboke države“ u kojoj su i dalje uticajni pokrovitelji kosovske nezavisnosti, biće jasnije nakon susreta Vučića sa Ričardom Grenelom, specijalnim izaslanikom predsednika Donalda Trampa. Do tog susreta, kako je najavio Vučić, trebalo bi da dođe uskoro, navode „Novosti“.\nPolitički analitičar Dragomir Anđelković kaže da Palmer pokušava da stegne obruč oko Srbije, ali misli da će se ispostaviti da je to stezanje bilo samo pozersko.\nVažno je što između Palmera i Grenela svakako postoje različite ideje u vezi sa KiM. Ne očekujem da će Tramp vršiti veliki pritisak na Srbiju, rekao je on.\nDiplomata Zoran Milivojević u nastupu Palmera u Prištini vidi težnje u Vašingtonu da se što pre zatvori kosovsko pitanje.\nPrema tome kako je Palmer govorio, treba računati na to da će Amerika imati razumevanje za maksimalističke zahteve Prištine, što našu zemlju dovodi u delikatnu situaciju. Ozbiljne su i Palmerove pretnje stopiranjem članstva u EU, jer nagoveštavaju da bi to moglo da postane značajan deo politike SAD, koja može preko određenih mehanizama da utiče na Brisel, rekao je on, preneo je Tanjug.


KMF Zlatibor prvi u Ugljeviku – Vila As\nKMF Zlatibor je ovogodišnji osvajač futsal turnira u Ugljeviku. Zlatiborci su u polufinalu pobedili ekipu domaćina KMF Ugljevik. U regularnom delu utakmice rezultat je bio 3:3. Zlatiborci su bili bolji u izvođenju penala i prošli su u finale rezultatom 5:6.\nU finalu ekipa Zlatibora je odmerila snage sa ekipom MNK Salines iz Tuzle. Ova ekipa igra u Premijer ligi BiH a predvode je Predrag Rajić i Darko Milanović – Deko, golman reprezentacije BiH.\nU otvorenoj utakmici obe ekipe su igrale pokazale maksimum. Ekipa Zlatibora je na kraju slavila rezultatom 6:5.\nTreće mesto na turniru je osvojila ekipa KMF Radnik iz Bijeljine koja je rezultatom 6:5 (2:1 penali) savladala domaćine ekipu KMF Ugljevik.\nZa najboljeg igrača turnira je proglašen Predrag Rajić, dok je titula najboljeg golmana pripala Nemanji Kutlešiću.\n“Zahvaljujemo se našim sportskim prijateljima ekipi KMF”Ugljevik” na pozivu za turnir, da uveličamo manifestaciju povodom slave opštine i na divnom dočeku i druženju,” istakao je za zlatibor.tv Nemanja Kutlešić.\nEkipa KMF Zlatibor u ponedeljak 25.oktobra u 19 časova dočekuje ekipu KMF Raška u okviru 3.kola Regionalne futsal A lige. Zlatibor je u prva dva kola zabeležio dve pobede i deli prvo mesto sa ekipama KMF PP 192 i UMF MB-Namenska.


Ministar Delić potpisao ugovor s Dubai Expo 2020 @ StartBiH.ba\nMinistarstvo privrede Kantona Sarajevo i kompanija Expo 2020 Dubai LLC.-SO, organizator Svjetske izložbe EXPO 2020 Dubai, potpisali su juče u Dubaiju ugovor o organizaciji učešća na svjetskoj izložbi EXPO 2020 Dubai.\nU ime Ministarstva privrede KS, ugovor sa organizatorom potpisao je predsjednik Organizacionog odbora EXPO ministar privrede Adnan Delić.\nPotpisivanjem ugovora Vlada Kantona Sarajevo zvanično je preuzela upravljanje paviljonom Bosne i Hercegovine na ovoj najpoznatijoj Svjetskoj izložbi inovacija i poduzetništva, koja se ove godine održava pod sloganom 'Spajanje umova, kreiranje budućnosti'.\n- Ponosni smo što smo, nakon svih izazova, i zvanično dobili priliku da sudjelujemo na ovoj izložbi i da narednih mjeseci budemo dio globalne, svjetske porodice jer nama tu i jeste mjesto - kazao je ministar Delić.\n- Osim toga, naš najbolji resurs je čovjek. Mi ćemo iskoristiti ovu priliku da naši ljudi, osim što će se predstaviti drugima, iskoriste priliku da se i povežu s onima koji, u doglednoj budućnosti, mogu biti investitori koji će doprinijeti napretku tehnološke inovativnosti u Bosni i Hercegovini - istakao je ministar Delić nakon potpisivanja ugovora. Dodao je da je u pripremi konkurs za zainteresovane privrednike koji žele učestvovati na Svjetskoj izložbi.\n- Također je prilika i za nas, da prezentiramo našu državu i sve njene potencijale, od onih prirodnih koji su nepresušan izvor svih vrsta turizma, danas prisutnih u svijetu, do kulturno -historijskog bogatstva i naravno naših strateških grana privrede koje imaju veliki potencijal brzog rasta i razvoja - pojasnio je ministar Delić.\n- Do kraja marta naredne godine Dubai će biti centar svijeta, nudeći jedinstvenu priliku za učešće, saradnju i inovaciju kroz osnovne teme održivosti, mobilnosti i mogućnosti - saopćeno je iz Službe za protokol i press KS.


Lakše do EU ako nas zovnu u NATO | BiH u NATO - Sigurnost za sve\nCrna Gora bi imala manje obaveza i lakše bi tekao proces pridruživanja Evropskoj uniji (EU) ukoliko dobije poziv za članstvo u NATO, jer ispunjenje standarda za Alijansu istovremeno znači i ispunjenje kriterijuma za ulazak u EU, smatra profesor Đorđije Blažić.\n„Zajednička komponenta ovih procesa je da NATO i EU dijele iste vrijednosti, naročito u oblasti vladavine prava, borbe pritv organizovanog kriminala i korupcije, jačanje pravosuđa i bezbjednosti, što su inače komponente već otovrenih pregovaračkih poglavlja 23 i 24 Crne Gore i EU“, kazao je Blažić agenciji MINA.\nKako je naveo, odluka o ulasku u NATO samo bi ubrzala procese ulaska u EU. „NATO se povezuje sa procesom pridruživanja, ne kao uslov već kao lakši i brži prut u procesu pridruživanja države EU“, rekao je Blažić.\nOn je ocijenio da, ukoliko Crna Gora dobije poziv za članstvo u NATO, imala bi manje obaveza i mnogo lakše bi tekao proces pridruživanja Uniji jer, pojasnio je, ispunjenje standarda za NATO istovremeno znači i ispunjenje tih standarda za ulazak u Uniju.\n„Kao što je poznato odluka o ulasku u NATO jeste političko ali i pravno pitanje. Za razliku o odluke o pristupanju EU za koju je nadležna Skupština, Ustav ne utvrđuje nadležnost ni jednog državnog organ u pogledu donošenja odluke o pristupanju u NATO, tako da se tu otvara niz dilema na koji način se ta odluka treba donijeti“, smatra Blažić.\nPodrška građana za integraciju u Uniju je, prema poslednjem istraživanju 74 odsto, dok put ka Alijansi podržava oko 42 odsto.\nBlažić smatra da je pad podrške građana NATO integracijama posledica prije svega neaktivnosti Vlade na otvorenoj i širokoj kampanji informisanja gradjana, kako bi što veći broj građana imao priliku da se upozna sa prednostima i nedostacima ulaska u Alijansu.\n„Ona je nastala u međuprostoru nakon okončanja dvogodišnje aktivnosti na ovom planu koje je Vlada vodila za vrijeme realizacije prethodne Komunikacione strategije do nedavnih aktivnosti koje su ponovo započete“, rekao je Blažić.\nKako je naveo, više je opcija o načinu pridruženja Alijansi, a najaktuelnije su da odluku donese Skupština ili građani na referendumu.\n„Ovakva odluka je od neposrednog interesa za građane a ne samo za organe državne vlasti. Neće niti u NATO niti u EU ulaziti vlast nego država i njeni gradjani i zato odluka o tome mora imati visoki stepen društvenog konsenzusa“, kazao je Blažić.\nPosmatrano sa čisto političkog aspekta, dodao je, taj procenat političkog konsenzusa postoji u Skupštini i on je mnogo veći nego što postoji procenat društvenog konsenzusa koji je prilično izjednačen i za – protiv.\n„Mislim da je ova strategija javne rasprave koja se sada vodi ispravna, jer je bazirana na raspravi o činjenicama i argumentima za – protiv, a ne na političkom ubjeđivanju bilo koga. Donošnje jedne tako važne odluke mora se bazirati na snazi argumenata a ne isključivo na snazi vlasti ili emocija“, kazao je Blažić.\nKako je naveo, pravo je građana da čuju argumente i kontra argumente i da na osnovu toga formiraju svoj sud.\n„Izuzetno je važan i kriterijum za odlučivanje, a ti kriterijumi mogu biti različiti emocionalni, racionalni, ekonomnski, bezbjednosni. U svakom slučaju ovo je za mene prije svega pitanje mladih generacija i njihove budućnosti i njihov glas bi posebno trebalo uvažavati“, kazao je Blažić.\nTo, kako je pojasnio, znači da je i odluka o NATO suštinski odluka o budućnosti ili prošlosti, sigurnosti ili nesigurnosti, prosperitetu ili stagnaciji, prednostima ili nedostacima, „naročito ako se imaju u vidu svjetski procesi globalizacije, a samim tim i budućeg položaja jedne male države i naroda u tim procesima“.\n„Svakako da emocionalni aspekti igraju veoma važnu ulogu u svemu tome, samo je pitanje da li su oni i pored sve opravdanosti, nešto što treba da bude jedini ili dominantni kriterijum za donošenje odluke“, ocijenio je Blažić.\nKako je kazao, ukoliko bismo posmatrali sa tog stanovišta ostalo bi se na nivou prošlosti i tužnih sjećanja 1999. godine, „ali ne bi imali poglede i vizije budućnosti“.\n„Uostalom Drugi svjetski rat i zemlje fašizma su sa sobom ponijele milionske žrtve ali ni tako vioko plaćene cijene slobode nisu spriječile pobjedničke sile, čak ni Jugoslaviju, da ubrzo nakon okončanja Drugog svjetskog rata, gledajući u budućnost, uspostave ekonomske i sve druge oblike saradnje sa poraženim silama osovine u cilju dobrobiti građana i ekonomskog razvoja tih država“, rekao je Blažić.\nOn je dodao da Crna Gora sa tim državama decenijama ima veoma razvijenu i uspješnu spoljno-političku, ekonomsku,kulturnu, obrazovnu i svaki drugi oblik saradnje.\n« Delegacija BiH u sjedištu NATO-a: Rasmussen stiže u maju u Sarajevo\n“Снажан НАТО у свијету који се мијења” – говор Генералног секретара НАТО-а Андерс Фог Расмусена на Бриселском форуму »


Radio BIR - Specijalni program radija BIR : Dan državnosti Bosne i Hercegovine!\nNa ovaj dan, prije 75 godina, u Mrkonjić Gradu je održano Prvo zasijedanje Zemaljskog antifašističkog vijeća narodnog oslobođenja Bosne i Hercegovine (ZAVNOBiH), čime su postavljeni temelji državnosti Bosne i Hercegovine, kao ravnopravne republike unutar jugoslavenske federacije, sa historijskim granicama koje datiraju još iz vremena srednjovjekovne Bosne.\nRadio Bir će povodom Dana državnosti Bosne i Hercegovine emitovati specijalni program. U nedjelju 25. novembra sa početkom u 7:00 sati počinjemo sa emitovanjem prilagođenih muzičkih sadržaja posvećenih ovom značajnom datumu.\nU okviru specijalnog programa slušatelji radija Bir su u prilici pratiti programske sadržaje kao što su izjave u povodu Dana državnosti, a u prilozima naših novinara saznajte više o zastavi Bosne i Hercegovine na Humu, državnoj himni, o jednoj od najvećih zastava BiH na brdu Fortica iznad Mostara, o najvećim sportskim uspjesima Bosne i Hercegovine. Pratite zabilješke o bh. privrednicima koji učestvuju u izgradnji države a kroz anketu sa građanima glavnog grada saznajte u kakvoj atmosferi dočekuju ovaj praznik.\nOd 10 sati poslušajte intervju sa potpredsjednikom RS-a Ramizom Salkićem.\nI ove godine Dan državnosti Bosne i Hercegovine, 25. novembar obilježava se na Bobovcu, srednjovjekovnom gradu u blizini Vareša i Kraljeve Sutjeske, koji je imao ključnu ulogu u historiji bosanskog kraljevstva, od 14 sati uživo sa ovog mjesta javit će nam se kolegica Alma Hadžić.\nPovodom 25. novembra – Dana državnosti Bosne i Hercegovine, Radio Islamske zajednice u Bosni i Hercegovini, radio BIR svim građanima i građankama Bosne i Hercegovine, čestita Dan državnosti Bosne i Hercegovine.\nMore in this category: « Popodnevni program: Džamija Azizija iznjedrila generacijski projekat hor Azizija Ramiz Salkić: Bošnjaci u RS-u garant očuvanja Bosne i Hercegovine »


Radojičić:SNSD uverljivi pobednik izbora | Republika Srpska\nNaslovna Vijesti Radojičić:SNSD uverljivi pobednik izbora\nRadojičić:SNSD uverljivi pobednik izbora\nPotpredsednik Saveza nezavisnih socijaldemokrata (SNSD) Igor Radojičić izjavio je danas da priče o „izbornom inžinjeringu“ s nevažećim listićima nisu tačne i da je SNSD uverljivi pobednik izbora održanih u nedelju, a novi član u Predsedništvu BiH iz RS kandidat te stranke Nebojša Radmanović.\nRadojičić je na konferenciji za novinare u Banja Luci pozvao opozicionog kandidata, lidera Partije demokratskog progresa (PDP) Mladena Ivanića da čestita pobedu Radmanoviću i da „prestane da se bavi lažima“.\n„Uputili smo hitan zahtev Centralnoj izbornoj komisiji BiH da razjasni situaciju s nevažećim nekoliko desetina hiljada glasačkih listića“, rekao je Radojičić.\nOn je rekao da ima nevažećih listića kada je u pitanju izbor člana Predsednsistva BiH, ali, kako je naveo, oni su prazni, što navodi da ti glasači nisu hteli da podrže nijednog od tri kandidata.\nRadojičić je rekao da je SNSD najjača stranka u RS,ali i u BiH po broju dobijenih glasova i da je novi član u Predsedništvu BiH iz RS kandidat te stranke Radmanović s osvojenih 280.000 glasova.\nKad je reč o mandatima u Parlamentu BiH, Radojičić je rekao da će SNSD od 14 imati osam, a u RS 39 od 83 mandata u Narodnoj skupštini.\n„S koalicionim partnerima SNSD će imati 50 mandata u Narodnoj skupštini, što je dovoljno za konstitutisanje nove zakonodavne izvršne vlasti u RS“, rekao je Radojičić.\nOn je najavio da će lider SNSD Dodik obaviti razgovore s svim parlamentranim strankama dodajući da ta partija želi partnerski odnos i sa drugom strankom po snazi – SDS, s kojom su, kako je Radojičić rekao, već ostvareni neki kontakti.\nKada je u pitnaju formiranje vlasti na državnom nivou, Radojičić je rekao da se neće stvarati koalicije, nego dogovor o politkama.\nMesto predsedavajućeg Saveta ministara BiH, prema SNSD, u ovom mandatu pripada Hrvatima, ali, kako kaže on, ukoliko ne bude tako, SNSD i za to mesto ima kandidata.\nRadojičić kaže da će partenri SNSD na državnom nivou biti HDZ, koja je najjača stranka među hrvatskim stanovništvom u BiH i SDA.\n„SDP nije poželjan partner za SNSD“, kaže Radojičić i dodaje da će SNSD, ukoliko se formira bošnjački nacionalni korpus s jedne strane u Parlamentu BiH, tražiti formiranje i sprskog nacionalnog korpusa iz RS.\nPored SNSD, u Parlament BiH, prema preliminarnim rezultatima, iz RS će ući SDS s tri mandata.\nParlament BiH činiće poslanici SDP, SDA, HDZ, SNSD i SDS…,a u RS to je SNSD s 39, SDS 19, PDP osam mandata.\nSlede koalicioni partneri SNSD, DNS s pet i SP sa četiri, zatim po jedan ili eventualno neka od njih da dobije dvam andata su radikali i demokratska partija, kao i stranke iz Federacije BiH s malim brojem mandata…\nIzbori u BiH su održani u nedelju i u RS pobedu u odneli kandidati SNSD i na nivou BiH i RS, tako da će srpski član u Predsedništvu BiH biti ponovo Nebojša Radmanović, a predsednik RS aktuelni premijer Milorad Dodik.\nU Federaciji BiH u Predsedništvo BiH, umesto sadašnjeg lidera Stranke za Bih Harisa Silajdžića, pobedu je odneo kandidat SDA, sin utemljivača te stranke, Bakir Izetbegović.\nKada je u pitanju hrvatski član u Predsedništvu BiH pobedu je odneo ponovo kandidat SDP Željko Komšić, čija stranka je i osvojila naviše mandata u parlamentima na državnom i kantonalnom nivou.


Rezultat pretrage za pojam: Ambasador Nemacke\nBEOGRAD - Referendum će biti organizovan što je moguće kasnije, verovatno početkom 2019. godine. Zapad, međutim, neće blagonaklono na to gledati i smatraće referendum nepotrebnim.\nJoksimović: Otvaranje poglavlja u julu\nBEOGRAD - "Ako ne otvorimo poglavlja (23 i 24 koja se tiču vladavine prava) do kraja juna, tokom predsedavanja Holandije, uveren sam da će biti otvorena u julu", rekla je.\nDittmann: Priče o državnom udaru su bile preterane\nBEOGRAD - Dittmann je rekao da nema informaciju o tome da neki zapadni krugovi žele da ruše ili destabilizuju Vladu Srbije.\nWilhelm: Vučićeva vlada nije pokrenula ekonomiju\nBEOGRAD - Ono što Srbiji nedostaje je preduzetnički duh, koji se izgubio kroz vreme, što je, kako je naveo, povezano i sa prošlošću, sa komunizmom i režimom Slobodana Miloševića.\nProtestna šetnja pripadnika LGBT-a u Beogradu zbog napada\nBEOGRAD - Učesnici dvodnevne konferencije "Budućnost pripada nama -LGBT prava na putu ka pristupanju EU" organizovali su protestnu šetnju zbog noćašnjeg napada na nemačkog državljanina u Brankovoj ulici.\nWilhelm: Srbija nije neutralna, izabrala je EU\nBEOGRAD - "Ne bih rekao da je Srbija neutralna. Srbija se nalazi u pregovaračkom procesu o članstvu u EU. Vaša država se odlučila za evropski put i izabrala je da bude članica EU", rekao je Wilhelm.\nWilhelm: Važna Vučićeva poseta Berlinu\nBEOGRAD - "Kada je reč o Beogradu i Prištini to znači da proces normalizacije odnosa mora biti završen pre ulaska u Uniju", precizirao je on.\nDr. Oetker počeo izgradnju kompleksa u Šimanovcima\nBEOGRAD - Nemačka kompanija Doktor Oetker počela je izgradnju kompleksa u Šimanovcima, vrednog 9,5 miliona evra.\nWilhelm: Mercedes i Lidl ove godine dolaze u Srbiju\nBEOGRAD - Ambasador Nemačke rekao je da će "Mercedes" ove godine sklopiti strateško partnerstvo s "Ikarbusom", a da je namera kompanije "Lidl" da otvori, ne jednu ili dve radnje, već bar 15 i to u isto vreme.\nWilhelm: Nema potrebe za izborima u Srbiji\nBEOGRAD - "Ne verujem da bi to u Nemačkoj bilo prihvaćeno sa mnogo entuzijazma, jer otvarate pregovore, a potom, pet nedelja kasnije, održavaju se novi izbori, što znači da gubite vreme".\nAnalitičari: Približavanje Srbije pozitivan signal investitorima\nBEOGRAD - Sporazum Beograda i Prištine, i sve bliži datum za početak pregovora o članstvu sa EU, šalju pozitivan signal stranim investitorima da je Srbija stabilna za investiranja.\nWilhelm: Pogrešno su me razumeli\nVRŠAC - Nemački ambasador je, govoreći o toj temi u Vršcu, zajedno s premijerom Ivicom Dačićem, rekao da Priština kao adut ima Evropsku uniju, a Srbija UN.\nWilhelm: Članstvo Kosova u UN stiže na red\nBEOGRAD - Berlin želi da se odnosi Beograda i Prištine dignu na nivo ambasadora. Upitan da li će se taj pristanak Srbije tražiti već za dobijanje datuma Wilhelm je rekao da je u ovom trenutku teško reći.\nWolfram Mass: Srbiji nećemo tražiti da prizna Kosovo za put u EU\nBEOGRAD - Na pitanje da li bez postizanja novih dogovora u dijalogu Beograda i Prištine, Srbija može da dobije status kandidata za EU, nemački ambasador je naglasio da na to nema odgovor.\nPRIJE 150814 MIN\nPRIJE 1742595 MIN\nPRIJE 1963861 MIN\nPRIJE 2341439 MIN\nPRIJE 2794949 MIN\nPRIJE 3061398 MIN\nPRIJE 3075765 MIN\nPRIJE 3111725 MIN\nPRIJE 3415370 MIN\nPRIJE 3732424 MIN\nPRIJE 3742714 MIN\nPRIJE 3868810 MIN\nPRIJE 3958413 MIN\nPRIJE 4073840 MIN\nPRIJE 4086215 MIN\nPRIJE 4455216 MIN\nPRIJE 4590465 MIN\nPRIJE 4592203 MIN\nPRIJE 5090114 MIN\nPRIJE 5116368 MIN\nPRIJE 5341116 MIN\nPRIJE 5346871 MIN


Košarkaši Sparsa danas u Sarajevu dočekuju ekipu Sutjeske, u okviru 4. kola regionalne ABA lige 2.\n“Nadam se da smo pobjedom u Širokom Brijegu najavili izlazak iz krize i loših rezultata, što moramo da potvrdimo na idućoj utakmici. Što se tiče ekipe Sutjeske, radi se o iskusnoj ekipi na bekovskim pozicijama, s Kneževićem i Pavičevićem, koji su glavni motori i pokretači svih akcija. Takođe tu su i visoki igrači Lalović i Sejfić koji nam mogu napraviti dosta problema”, rekao je Šehovac na pres-konferenciji.\nSparsi imaju manjih zdravstvenih problema, ali Šehovac očekuje da će svi igrači biti spremni za utakmicu.\n“Raduje nas povratak Buze i Grubelića koji su se oporavili od povreda i kvalitetno odigrali utakmicu u Širokom. Iskoristio bih priliku da pozovem navijače, jer njihova podrška će nam biti veoma značajna”, rekao je Šehovac.\nUtakmica će biti odigrana u dvorani “Novo Sarajevo”, s početkom u 18.00 sati.